Zilegitze mekanismoak erlijio sineste historikoez baliatzen dira beren mesederako, eta hori dela eta, ez du inor harritu behar munduan hainbeste tirabira politikoerlijioso izateak.\nPanislamismoa mendeetan kristauena bezain ahaltsua edo ahaltsuagoa izan den zibilizazio baten defentsazko erreakzioa da, berreraikitze politiko-erlijiosoaren ahalegin bat. Halaber sozialismo errealaren porrotaren ondoren mendebaldeko ideologia liberalari arrakastaz aurre egin dion ideologia «gogor» bakarra da munduan. Ideologia horren lehen pentsalaria, Al Afghani, 1880an agertu zen, Europako inperialismoa goren-gorenean zegoenean. Afghani-k mendebaldeko ideiei egin zien kritika –industriaren aurrerapenak eta modernotasunak basakeria eta gizakiaren zati bat erauztea ekarriko zutela zioena– mende erdi bat geroago Frankfurteko Eskolak egingo zuenaren antzekoa da. Afghani-k eta bere jarraitzaileek herri islamiarren erlijio fede gisa eta kontzientzia historiko-kultural gisa defendatzen dute islama; mendebaldearen aurrean bat egin behar dutela diote. 1928an Senide Musulmanak agertu ziren Egipton, eta gero Sortalde Hurbilean zehar hedatu ziren. Gizarte islamiarrek tradiziora itzuli behar dutela diote.\nNazionalismo arabiarra edo panarabismoa Gerra Handiaren ondoren inperio otomandarra zatikatzearen ondorio da, eta funtsean Koraneko «umma» edo sinesdunen erkidegoaren ideia da, laikotua edo arabiartua; «ummak» hizkuntzaz eta kulturaz arabiar diren herrien erkidego bihurtu behar du.\nHoriek dira 50eko hamarraldian eredutzat hartu zen nazionalismo arabiarraren –nasserismoaren– helburuak. Urte batzuk lehenago, 1945ean, Liga Arabiarra sortu zen, panarabismoaren zehaztapen instituzionala.\nBaina Egiptoko buruzagi Nasser-en porrotaren ondoren 1967ko Zazpi Eguneko gerran –horrekin batera, Omeiarren inperio islamiar klasikoaren lurraldean estatu-inperio arabiarra sortzeko ideia mitikoak ere porrot egin zuen–, islamismo berri bat sortu zen, ez soilik arabiarra, eta Irango iraultzakbultzatua 1979tik aurrera. Hirugarren Munduan kolonialismoaren ondoren sortu ziren estatu nazionalizatzaileek aurre egin behar izan zieten mugimendu fundamentalistei, beren nortasunaren defendatzaile sutsuak.\nMugimendu fundamentalista horientzat erlijioaren «oinarrietara» itzultzea da beste haien laikotasuna eta mendebaldezaletasuna, zinezkoa edo ustezkoa, borrokatzeko tresna.\nMugimendu horietan islamismoa da garrantzitsuena, islamismo xiia, xiismoaren iraultza eta heterodoxia balioez blaitua. Islamaren joera horren arabera Mahoma-ren ondorengo kalifek ez dute zilegitasunik, islamaren araztasuna lohitu baitzuten. Laugarren kalifa –Ali, Mahoma-ren suhia– araztasun hori gordetzen ahalegindu zen baina omeiarrek indarrez haren lekua hartu eta hil egin zuten. Xii-ak Ali-ren jarraitzaileak dira; sunni-ak, berriz, Omeiarrenak. Ali-ren jarraitzaileak imanak izan ziren; agintari xii-en arabera, hamabigarren imana, Jainkoak gizakien begietatik ezkutatua, lurrera itzuliko da une egokian, Jainkoaren erresuma berriro ezartzera.\nHortaz, sunni-ak ordena ezarriaren defendatzaile izan dira historian zehar, ordena hura Alaren borondatetik datorrela sinesten baitute; xii-ek, aldiz, aginte oro berez gaiztoa dela uste dute, eta beste biderik ez dagoenean bakarrik egin behar zaiola men.\nBestalde, benetako kalifak martirioa pairatu zuelako eta egunen batean imana itzuliko delako teman gogortuta daudenez (gai horrek, bide batez esanda, kristautasuna gogorarazten du), xiismoa behartsuen erlijioa bilakatu da, beren burua botere zanpatzaile batetik aske ikusi nahi dutenena; gizarte aldaketa errotikako batean galtzeko ezer ez eta irabazteko asko daukatenen amets mesianikoa.\nXiismoak sunni-en kontrako gudu guztiak galdu ditu, Iranen izan ezik. XVI. mendean Sefevidatarren dinastiak, turkiar jatorrikoa, jakintsu xii batzuk ekarri zituen berekin Iranera, ulema-k (edo ayatollah-k), eta haiek lege islamiarraz zituzten iritziak –ez dituzte bereizten erlijioa, politika eta gizartea– denen begirunea lortu zuten. 1892tik aurrera ulema irandarrak izan dira Irangoerresumak atzerriko herrialdeekin egin zituen itunen kontrako mugimendu guztietan buru, eta oso gogor oldartu zitzaizkion Pahlevitarren dinastiari, dinastia horretako azken shah-k monarkia tradizionala diktadura mendebaldezale moderno bihurtu zuenean.\nIrango 1978ko abenduko iraultzaren garaipenak, Khomeini ayatollah-ren gidaritzapekoak (bera izan zen Quom-eko Teologia Institutuko arima, erbestera joan behar izan zuen arte), ulemen garaipena ekarri zuen. Khomeini-k Chariati izeneko teologo irandar baten pentsaera hartu zuen oinarritzat. 1977an hil zuten Chariati, Londresen erbesteraturik zela. Frantzian Aljeriako FLNrekin harremanetan jarri eta Frantz Fanon-en kultur alienazioaren kontzeptua bereganatu ondoren, xii-en Iman ezkutua noizbait etorriko delako ustearen aldaera politikoa landu zuen: haren zain egoteak ez du esan nahi jarrera pasiboa izan behar denik, alderantziz, iraultza egin behar da gizarte justu eta Jainkoarenganako beldurrak bizitako bat lortzeko. Chariati-k, orobat, xii-en eta sunni-en arteko gorabeherak leundu zituen, ez baitzuen nahi xiismoa indarrez ezar zedin.\nNahasketa lehergarri horrek –ideologia kriptosozialista, batetik, eta xiismo iraultzaile, garbitzaile eta garailea, bestetik– musulman txiroen erreferentzia nagusi bihurtu zuen Irango iraultza 1970-1980 bitarteko hamarraldian. Eta hala, iraultza islamiarraren ideiak arazorik gabe hartu zuen arabiar nazio batuaren ideiaren lekua haien gogoan, azken batean arabiar nazioaren ideia laikoa baitzen eta krisian sartua zegoen azkeneko hamar urteetan. Xiismoaren jarraitzaileek mendebaldeari eta sionismoari ez ezik estatu arabiar berrietan eratu diren elite politiko eta ekonomikoei ere egiten diete aurre.\nIzan ere, hainbeste aldenduak ziren eliteok herri xehetik, ezen xiismoak predikatzen zuen harako agintarien zilegitasunik ez hura begien bistako gauza baitzen jadanik herritarrentzat.\nHasieran xii-en gune zaharretan nabaritu zen batez ere xiismoaren eragina –Libanoko hegoaldeko nekazari behartsuen artean, adibidez–, baina laster zabaldu zen eragin hura sunni-en mendeko lurraldeetara ere, Aljeriara eta Marokora, esate baterako.\nIslamiar fundamentalismoa du ardaztzat, adibidez, Libanoko Hezbollah erakundeak, Israelen aurka egiteko sortua (1984); edo Erresistentzia Islamiarraren Mugimendu Palestinarrak, Hamas, 1988. urtean sortua, intifada hasi eta OLPk Israelgo estatua ezagutu zuen urtean, hain zuzen; edo Aljeriako Salbamenerako Fronte Islamiarrak (FIS, 1989). Talde horien ustez, lehengo erakunde iraultzaileak boterea eskuratu duten eta beren mesederako erabiltzen duten eliteadira orain (Aljeriako FLN, adibidez), edo horretan ari dira (Palestinako OLP), eta behinola borrokatu zituzten frantziar kolonoak edo judu sionistak bezain mendebaldetartzat dauzkate.\nBestalde, azken urteetan arabiar estatuek izan dituzten porrotak –Sadam Hussein-en erregimen baas-zalearena Irakeko 1991ko gerran, aldez aurretik Estatu Batuek Libian egin zituzten bonbardatze selektiboak barne–, Mendebaldearen gaiztotasun berezkoaren frogatzat hartu dituzte mugimendu horiek, eta, hartara, areagotu egin dute Mendebaldearen kontrako jarrera, haien ezaugarri nagusia.\nIslamismoen igoerari lagundu dioten zenbait arrazoi honako hauek dira: Islam ofizialaren eta ezarritako aginteen arteko erlazioa, eta ideologia nazionalisten, liberalen eta sozialisten porrota eta horiek estatu arabiar musulmanetan izan duten eragin ekonomikoa eta politikoa.\nXIX. mendean, kultura islamikoko herrialdeetan islama izan zen kolonialismoaren aurkako eragile nagusia. Neokolonialismoaren eraginak eta independentzien ondoren sortutako elite nazionalen handinahiak ekarri zituzten garapen ereduek, nahiz kapitalistek nahiz sozialistek, ez dituzte konpondu gosea, etxebizitzak, autonomia ekonomikoa, baliabide naturaletatik ateratako errenten banaketa bidezkoa, hezkuntza… eta herrialde horietako beste arazo handi asko. Desberdintasunak geroz eta handiagoak dira eta landatik hirirako emigrazio nahasi eta jendetsuak ohiko sare soziala erabat suntsitu du, nahiz eta islama oraindik ere gizarte zibilaren barne-barnean egon.\nHiritarrei parte hartze politiko librea ukatzen dieten eta sindikatuak eta herri erakundeak manipulatzen dituzten errejimen autoritario eta ustelak demokratizatzea izango litzateke konpontzeko dagoen beste kontu bat. Beste batzuk: Estatu Batuek Ekialde Hurbilean duten nagusitasuna, Mendebaldeko herrialdeek hidrokarburoak eta azpiegiturak kontrolatzeko egiten dituzten ahaleginak, etengabeko gerrak eta lurralde zatiketa –askotan kanpotik piztuak-, palestinarren arazoari konponbide zuzenik ez aurkitzea… Auzi hauek ekarritako ondoezak eta atsekabeak zailtasunak baino ez dituzte sortu.\nMezkitak, erlijio gunea izateaz gainera, beste leku batzuetan galerazita dagoen eztabaida politikorako ere balio du. Herrialde hauetan nortasunaren babesgunetzat hartzen dute islama, eta euskarri bakanetako bat dela esan liteke.\nIslamismoak Giza eskubideen aitorpen islamiar unibertsala (1981)\nIslamismoek islamaren irakurketa politiko bat egiten dute gizartea aldatzeko eta islamiar estatu bat eraikitzeko.\nMundu osoan milioika pertsonek Islama erlijioa edo bizimodua ez ezik euren ekintza politikoaren gunea dela pentsatzen dute. Gaur egungo gizartearen arazoak eta erronkak gainditzeko islamaren oinarrizko hastapenetara, testu sortzaileetara, itzuli behar dela uste dute askok.\nBaina islam fundamentalistari buruz hitz egitea nahastea sortzen duen anbiguotasuna da: adierazpen inmobilistegietarako aukera eman dezakete, aginte politikoaren zilegitasunaren defendatzaileak (Saudi Arabia) direnak alegia, edo tradizio musulmanaren berrikuste kritikoa eta erreferentziatzat Muhammad profetaren garaiko Medinako erkidegoa izanik, orden sozial eta politiko berri bat eraiki nahi duten adierazpenetarako.\nGaur egungo islamiar mugimenduentzat ez da nahikoa fededuna izatea, ezta islama islamiar arauen legezko erabilpen hutsera murriztea ere.\nBizitzaren osotasuna biltzen duen eta musulman guztiei ekintza pertsonal eta kolektibora deitzen dien ideologia politikoa da. Islamaren historian eta bilakaeran dituzte sustraiak, baina gaur egun ulertzeko moduko erantzunak ematen saiatzen dira. Hassan al-Bannak –Anaia Musulmanen antolatzailea– eta Abu Ala a- Mawdudik –pakistandar Jama-at-islami-aren (1941) sortzailea–jartzen dituzte islamismo hertsiaren oinarriak, islamismo politikoarenak, azken buruan. Abu Ala a-Mawdudik legearen doktoreen (ulemak) boterearen printzipioen arabera definitzen ditu islamiar Estatua eta politika, hau da, herriaren mendekotasunaren eta sistema moral zurrun baten arabera. Nolanahi ere, herrialde bakoitzean berezitasun eta deitura ezberdinak hartu ditu, eta askotan nahastu dira edo elkarren artean artean borrokatu dira.\nEkintza politikoaren eta sozialaren praktikak desberdintzen ditu islamismo kontserbadoreenak beste islamiar korronte erradikal batzuetatik;azken hauek Sayyid Qotb pentsalariaren oinordekoak, islamaren “sunni” bertsioan, edo xiien heterodoxiaren oinordekoak. Lehenengoentzat islama eguneroko bizimoduan txertatzea da garrantzitsuena (otoitzak, baraua, emakumeen estalkia eta emakumeak gune publikoetatik baztertzea), eta topaguneak, klubak, eskolak, kooperatibak, kontsultatze gelak eta karitatezko elkarteak sortuz gizartean eragina izatea. Halaber, eragina izaten dute gobernuetan, haiek erabiltzen dituzten modura erabil ditzaten islamaren printzipioak. Islamismo iraultzaileak mobilizazio politiko zuzena aldarrikatzen du –are bortitza ere, hala behar izanez gero– estatuaren aurka, egitura musulman ofizialen aurka, eta militantzia politikoa eta erlijiozkoa utzi duen gizarteko zati ezjakinaren aurka ere.\nIslamismoek pertsona behartsu asko hartzen dituzte euren lerroetan, baina batez ere burgesak, intelektualak, ikasleak eta teknikariak.\nHau da, gizarte sektore urbanizatuak, haien herrialdeetako ekokonomiak kapitalismo pribatuan edo estatu kapitalismoan sartzeak ekarritako krisiagatik pobretu diren sektoreak. Sektore horiei ukate egin zaie, noski, lortu nahi zuten aginte politikoa. Islamismoak modernizazioaren aurkako erreakzio hutsa baino gehiago dira, modernizazio zuzengabe, indibidualista, dekadente, materialista eta xahutzailearen ondorioa dira. Elite abantailuentzat baizik ez den eta gehiengoak lortu ezin duen mendebaldetar kontsumo gizarte jaso bat izango litzateke hori biztanleriarentzat.\nHala ere, 1960-1970 bitarteko hamarraldiaz geroztik ia mugimendu guztiak neoislamismo fundamentalistarantz mugitu dira: proiektu ideologiko, sozial eta politiko eraldatzaile batzuen ordez, egitarau puritano, formalista eta zurrunak hartu dituzte. Saudi Arabiatik, Pakistanetik eta Golkoko Emirrerrietatik datorren finantzatzeak islamismoen norabide berria zehaztu du eta gaur egun gizarte musulmanen islamerako itzulketa agintzen du.Europarako Islamiar Kontseiluak idatzi zuen eta 1981eko irailak 19an aurkeztu zen Parisen, UNESCOren egoitzan, S. Azzam, Islamiar Kontseiluko idazkari nagusiaren eskutik.\nIslamak orain dela hamalau mende eman zion gizadiaren gizakiaren eskubideen kode ideala. Eskubide horien helburua da ohorea eta duintasuna ematea gizadiari eta esplotazioa, zapalkuntza eta injustizia desagerraraztea.\nGizakiaren eskubideei buruzko Islamaren oinarrizko ideiak dio Jainkoa, eta soilik Jainkoa dela gizakiaren eskubide guztien Iturria eta Legearen Egilea. Jainkoak emanak direnez, inongo buruzagi edo gobernu, inongo batzar edo agintarik ezin ditu murriztu, indar gabe utzi edo urratu Jainkoak gizakiari emandako eskubideak.\nEta era berean, inork ezin du amor eman eskubide horietan.\nGizakiaren eskubideak, Islamean, ordena islamiarraren multzoaren parte dira eta gobernueta erakunde musulman guztiak daude hitzez eta izpirituz eskubide horiek aplikatzera, ordena horren baitan.\nZoritxarrez, gizakiaren eskubideak munduko herrialde askotan urratzen dira, baita herrialde musulmanetan ere. Eskubide urratze horiek kezkagarriak dira eta mundu osoan gero eta gizabanako gehiago ari da eskubideak errespetatzearen garrantziaz jabetzen.\nGiza Eskubideen Aitorpen hau herri musulmanen pizgarri izan dadin nahi nuke, tinko iraun dezaten eta kementsu jardun dezaten Jainkoak eman dizkien eskubideen alde lanean.\nGiza Eskubideen Aitorpen Islamiar Unibertsala Koranean eta Sunnan dago oinarritua eta jakintsu eta legegile musulman adituek eta pentsamolde islamiarraren mugimendu eta joera desberdinetako ordezkariek idatzia da.\nJainkoak esker diezaiela ahalegin hori eta eraman ditzala bide zuzenetik.Bruno Etienne, «Islamismo erradikala», Siglo XXI de España Editores, 1996.\nXiismoa islamarekin ados ez dagoen mugimendu nagusia da; gutxienena, mistikoa eta militantea.\nIslamaren gehiengoaren korrontea den sunnismoarekiko ezberdintasunik nabariena, profetaren heriotzaren ondoren, erkidego musulmanaren buruzagitzaren inguruan dabil. 657.. rtean, Muawiyak, Siriako gobernadoreak, Mekako aristrokrazia zaharraren laguntzaz, Ali, laugarren kalifa, Mahomaren lehengusu eta suhia, agintetik kendu zuen. Lau urte geroago hil zuten. Aliren fakzioak (xii-a) haren oinordekoen eskubideak defendatuko ditu: gidari espiritual handienak (iman) eta musulmanen alde baterako buruak Aliren ondorengo zuzena izan beharko du, Mahomarena, beraz.\nJainkoaren burujabetasuna herriaren burujabetzan islatzen da, eta honen zuzendaritza imanarengan datza, Jainkoak inspiraturiko pertsona zuzena eta jakintsua. Sunnien eta xiien arteko matxinadak etengabeak dira. Xiiak kalifa ofizialen politikaren aurka daude eta geroz eta zapalduago. 680. urtean, Hussein, hirugarren imana eta Aliren semea zena hil zuten lepoa moztuta. Aitaren eta semearen martirioak garrantzi handiko lekua dute xiismoaren mitologian.\nMugimendu honetan pasioa, sufrimendua eta pekamena gai nagusiak dira.\nDoktrina xiiak ohiz kanpoko eta hutsezinezko boterea ematen die imanei. Profetaren ondorengoak dira eta beren baitan titulartasun politikoa eta erlijiosoa biltzen dituzte. Islamaren korronte honetan aurkatasun bat dago itxurakoaren eta ezkutuaren ezagueraren artean; zapalkuntzaren ondorio izango da seguraski, etabaita ideologian eta praktikan kanpoko ideien aurkako erresistentzia gogorraren ondorio ere.\nXiismoak, beraz, garrantzi handia ematen dio arrazoian eta gogoetan oinarritutako interpretatzeko ahaleginari.\nImanen ondoretasuna eten egin zen azken imanarekin. Xiismoaren barruko talde ugarien desadostasunak honekin dute zerikusia. Zaidiak daude, ismaildarrak, azken hauek zazpigarren imanaren jarraitzaileak, Mohamed hamabigarren imanen aldekoak eta beste zenbait mugimenudu (drusoak, alauitarrak,…). Gehiengoak hamabigarren imanaren jarraitzaileak dira, Iran, Libano eta Iraken batez ere. Imana bizirik dago, baina desagerturik. Mahdi edo “Jainkoak ondo gidatutako”-aren irudian irudikatzen da berezitasun mesianiko hau. Mahdiren itzultze askatzaileak bakearen, justiziaren eta egiaren garaipena izango da. Hemen ez dagoen bitartean, xiiak aurrez aurre borrokatu dira agintearen aurka, eta beste batzuek, berriz, bizirik irauteko, agintearekin elkarlanean aritzea nahiago izan dute. XVI. mendean, safauiar dinastiak hamabigarren imanaren aldeko xiismoa Irango erlijio ofizialtzat hartu eta erabili zuen, Estatua errazago menderatzeko, erlijioso xiiek independentzia eta ahalmen kritikoa gorde bazituzten ere. 1979ko iraultza islamiar estatua sortzearekin amaitu zen. Politikaren erabiltzearen eta kontrolaren aldeko mollah xiien sektoreak zuzenduta zegoen.\nXiiak biztanleria musulmanaren %10 dira: Iranen, Libanon, Iraken, Afganistanen, Pakistanen, Yemenen iparraldean, Arabiar-Pertsiar golkoan eta Turkian bizi diren 100 milioi sinestun inguru.\nRuhollah Khomeini ayatollah-k (“Jainkoaren ikur miragarria”) Qom-en egin zituen teologia ikasketak, xiismoaren gune espiritualetako batean. 1962. urtean sharen erreforma ekonomikoen aurka zegoen aktibista nabarmena zen eta klero xiiaren interesen aurka jotzen zuen. Erbesteratu behar izan zuen Irakera eta Frantziara. Han milioika iraniarren ikur bihurtu zen eta 1979ko iraultza islamikoa sustatu zuen. Urte horretan bertan, otsailean, garaile itzuli zen Teheranera eta gobernu berriaren buruan jarri zen. Khomeinik Estatuari buruzko teoria berri bat proposatu zuen: tradizio xiiari jarraituz ezkutaturik dagoen hamabigarren gidariaren (iman) berragertzea itxaroten den bitartean, fededunen erkidegoaren zuzendaritza, legelariaren (erlijio idatzien interpretari jakintsua) eta teologoen (mollah) gobernuari edo tutoretzari egokitzen zaio. Tesi politiko hau (wilayat-i faqih) berrikuntza kontserbadorea da eta xiismoaren hastapen demokratiko eta sozialak indargabetzen ditu, Khomeinik baztertutako beste islamiar gidari batzuen interpretazioaren arabera; azken buruan iraultza geldiarazten du eta diktadura pertsonal eta erlijioso bihurtzen du. 1987an mollah aberastu eta ustel batzuen boterea gehiegizkoa dela ohartzen da eta doktrinaren biraketa bat saiatzen da, baina ez da garaiz iristen. 1989an hiltzen da, errejimenaren joera ezberdinen arteko borroka gogor baten erdian.\nZenbait mobilizaziok, gazteen eta emakumeenek batez ere, islam politiko xiia berritzea eskatzen dute.1979ko otsailean Iran Islamiar Errepublika bihurtu zen, zenbait urte lehenago sortutako uhin iraultzaileak Reza Sha Pahlevi eta haren gobernua erorarazi ondoren. 1960-1980 bitarteko urteetan berretsi egin zen errejimenaren izaera diktatoriala, zeinak ikaragarrizko errepresio politikoa bideratu zuen oposizioaren aurka. Orobat berretsi zen Estatu Batuekiko adostasuna, haiek Golkoko jendarme diren neurrian, eta Iranek –Sharen gortearen kidekoa den burgesia handiaren gidaritzapean– petroliogintzan, azpiegituretan eta merkataritzan interes handiak dituzten atzerritar konpainiei emandako kapitalismorantz duen joera ere. Modernizazio kapitalista hori dela eta, lurra desegituratzen da, batere kontrolik gabe urbanizatzen da eta behartasuna hazten da, industria langile klasean, nekazarien artean eta bazarretako denda txikietan batez ere.Ikasleak eta langileak, hauetako asko Tudeh alderdi komunistaren edo islamiar erakunde sozializatzaileen aldekoak, burgesiaren sektore liberalak, bazarretako merkatari gehienak eta “mollah-ak” (behe hierarkiako erlijiosoak) izan ziren pizte iraultzailearen protagonistak. Shak zapaldu ezin izan duen gizarte zibilaren indar bakarra da islama, beraz iraultzaren oinarri ideologiko nagusi eta motor antolatzaile bihurtzen da.\nAli Shariati, erlijioso baten semea, iraniar protestarenbultzatzaile nagusietako bat da, Khomeini bera baino areago. Islama eta bereziki xiismoa, mendebaldeko inperialismoaren aurka, izaera nazionalista eta hirugarren munduko indar iraultzailea bezala aurkeztean datza Shariatiren mezuaren eraginkortasuna; zenbait kode marxista biltzen dituen analisi sozialarekin; ekintza politikora eta Muhammad profetaren eta erkidego musulmanaren lehen garaietako garbitasunean oinarritutako berritze erlijiosora zuzendutako islama. Hala ere, behin islamiar Errepublika ezarriz gero, mugimendu islamistaren alderik kontserbadoreenak irabazi zuen.\nBerehala baztertu zituzten politikaz kanpo kokatu nahi zuten tradizionalista erlijiosoak eta erlijioari begira irekiagoa zen eta eraldatze sozialak lortu nahi zituen ezkerra, bai laikoa bai islamikoa.Ondorengo urteetan, Khomeini desagertu zenetik gaur egun arte, korronte guztien arteko itun eta liskar joko korapilatsua da nagusi Iranen.\nIraultzaren gidari berria den Ali Jamenei inmobilistaren eta estatu burokrazia menderatzen duen presidente hautetsia den Hachemi Rafsanyaniren hitzarmenak errejimenaren liberalizazioa eskatzen duten lehenengoetariko bat eta orain zainpeko egoitzan dagoen Montazeri ayatollah-a buru duten islamista kritikoak gobernura igotzea oztopatzen du. Estatu burokrazian funtzionari eta teknokrata bihurtutako klero xiiaren kargu pila batek botere handia duela jakin beharra dago. Lehenengo biek liberalismo ekonomikoa bultzatzen dute, baina honek arazoak pilatzen ditu: kanpoko zorra 30.000 milioi dolarrekoa da; oinarrizko produktuenprezioak igotzen dira; industria sektorea, petrolio esportazioen mende dagoena, zaharkitua geratu da eta merkataritza Estatu Batuen enbargoaren azpian dago. Ez da ekonomia erreformarik burutzen, eta aberatsen eta behartsuen arteko ezberdintasunak handitzen dira, errenta gehienak islamiar fundazioetara eta klase politikoaren zati handi batera doazen bitartean. Gizartea ez dago pozik. Matxinada asko egiten dira, bai eta gogor zapaldu ere.Hala ere, azken bi urteetan, gizarteak hezkuntzarako sarbide handiagoa izatearekin eta egitura sozialen modernizazioaren zenbait onurarekin batera, hasi da zerbait aldatzen Iranen.\n1996ko martxo-apirilean, Majlis-erako (parlamenturako) hauteskundeetan, oposizioa birsortzen da eta 1997ko maiatzeko hauteskundeetan Mohamad Jatamik, hautagairik moderatuenak, lortu zuen lehendakaritza: 20 milioi boto baino gehiago eskuratu zituen; kontserbadoreek, berriz, 9 milioi baizik ez. Jatamik errejimena kanpora irekiko duela adierazi du. Hala eta guztiz ere, estatuaren eta Iraultzaren Defentsa eta Zaintze Kontseiluek (itzalean dagoen supergobernu moduko bat eta Auzitegi Konstituzionala), beste erakunde harritu batzuekin batera, eta Jamenei gidari gorenak aurre egiten diote laisatze horri. Agintea lortzeko borroka gogor eta korapilatsua sortzen da. Baina edozein askatasun zirrikitu baliaturik, sektore batzuk –ikasleak, intelektualak eta zenbait emakume elkarte, besteak beste– pluralismo politikoa, adierazpen askatasuna eta erlijioak bete behar duen paperari buruzko eztabaida handia egin dadin eskatzen hasiak dira.\n1980-1988: bi etsai historikoren arteko gerra antzua Bere baitan Iraken hidrokarburoen %30 eta Iranenen %90 gordetzen dituen lur eremu batengatik borrokatzen dira Irak eta Iran (mendebalderako petrolioaren %25 ere handik igarotzen da). Ondorioa latza eta garestia da: milioi bat hil, haietako asko zibilak, eta 500.000 milioi dolarreko galera ekonomikoak. Gerra honen sustraiak aspaldikoak dira, Mesopotamia eta batez ere Shatt al-Arab kontrolatzeagatik otomandarren eta pertsiar-safawien inperioen arteko liskarren garaikoak hain zuzen ere. Tigris eta Eufrates ibaiek lurralde hau zeharkatzen dute arabiar-pertsiar Golkoan isuri baino lehen. Ondoren Sobietar Batasunetik gertu zegoen Irak baaszalearen eta Estatu Batuen aldekoa zen Reza Pahlavi sha-ren Iranen arteko liskarra izan zen. 1975eko bake itunak bitan banatu zuen Shatt al-Arab, eta Golkoko zirkulazio librea ziurtatu zuen. 1979. urtean Iranen islamiar iraultza garaile ateratzeak arazoa areagotu zuen. Teherango agintariak, biztanleriaren gehiengoa diren Irakeko xiien laguntzaz Bagdadeko errejimena erorarazten saiatzen dira.1980ko irailean Sadam Hussein-en errejimena Iran-en sartzen da indarrez. Iranek erasoari aurre egin ez ezik Irakera zabaldu zuen gerra 1982.. rtetik aurrera.\nIraken helburuak honako hauek dira: Shat al-Arab eta Khuzistan irakiarra berreskuratzea; islamiar iraultza geldiaraztea, arriskuan jartzen baititu Saudi Arabia eta Golkoko Emirrerriak, bere aliatuak; eta buruzagitza berreskuratzea arabiar munduan. Eta barne politikako arazoak konpondu nahi ditu bide batez: arerio historiko baten aurkako gerrara deitzerakoan goranzko oposizio komunista baliogabetu nahi du –kurduen gerrilla iparraldean eta xiiak hegoaldean–, iraniar anaien garaipenaz gero harroturik baitabil.\nTeheranen ere antzeko arrazoiak. Erresistentzia nazionalak, iraultzaren gelditasunak desliluraturiko biztanleria mugiarazteko bidea ematen du, armada berri bat bermatzen du eta apaizteriarik kontserbadoreenak erreformak baliogabetzea eta errejimenaren joerarik liberaleenak ezabatzea justifikatzen du: Bani Sadr presidenteak erbesteratu behar izan du eta muyahidin-ak eta Tudeh-ko komunistak buru dituen ezkerra zapaltzen da.\nMugaz alde batera eta bestera eraso asko egin ondoren, borrokalarien nekea dela eta, berdinketaegoera sortzen da. 1988an Khomeiniren gobernuak su etena onartzen du, NBEk hainbat aldiz hala proposatu ondoren. Lehenik eta behin fronte guztietan izandako galera izugarriengatik –hegoaldean batez ere, 1982an irakiarrek Fao uhartea berreskuratu baitzuten–; helmen handiko misilek eta arma kimikoek hirietan egindako kalteek biztanlerian sortutako etsipenagatik; eta azkenik, iraniar politikaren aldaketagatik (Hashemi Rafsanjani errepublikako lehendakari hautatua izana Mendebaldearen aldeko aldaketaren hasiera izan zen iraultza islamiarrarentzat).\nIrakek ere gerra amaitu beharra du, galera ekonomikoa izugarria baita: 80.000 milioiko kanpo-zorra, eta beste hainbesteko inbertsioa suntsitutakoa berregiteko. Saudi Arabia eta Kuwait dira hartzekodunak, eta Golkoko gerraren (1990-1991) berri ematen dute. Sadam Husseinek iraniar presoak askatzea onartzen du, okupatu zituen lurraldeetatik ateratzen da eta 1975eko Argeleko ituna lortzen da. Horra ezertarako balio izan ez duen gerra bat.Gerraren balantze laburra: milioi bat hildako, bi milioi iheslari, bi auzo herrialdeen etorkizun ekonomikoarentzako hipoteka neurgaitzak.\n1990eko abuztuaren 2tik 1991ko martxoaren 3ra Sadam Hussein irakiarraren hutsegite batek sendotu egiten du Estatu Batuek Ekialde Hurbilean duten nagusitasuna.\n1990eko abuztuaren 2an, irakiar soldaduak Kuwaiten sartu ziren, hiriburuaz berehala jabetu ziren eta txotxongilo-gobernu bat izendatu zuten. Saad Al-Sabah jekeak eta bere familiak ihes egin zuten.\nIrakiarrek Kuwait hartu dute, horri erantzuteko Estatu Batuek egitasmo diplomatiko bat antolatzen dute berehala zenbait frontetan.\nNBEk bi erabakien alde bozkatzen du: lehenik, irakiar indar guztiak emirrerritik berehala eta baldintzarik gabe irtetea eskatzen dute eta bigarrenik –aho batez, Kubaren eta Yemenen aurkako botoak eta Txinaren abstenzioa izan ezik– indarra erabiltzeko baimena ematen dute. Horrekin batera, nazioarteko itun politiko-militarra egiten da, arabiar herrialde lagunak barne, eta bide batez Mosku eta Pekinekiko adierazi gabeko hitzarmena egiten da edo gutxienez haien neutraltasuna lortzen da, barneko arazoak direla eta zeharo ahulduta baitaude, eta gatazkari konponbide baketsua aurkitzeko bitartekotzaekimen batzuk oztopatzen dira. Aldi berean, gerrarako makineria prest dago: Estatu Batuek 26 herrialdetako 700.000 soldaduko gudaroste bat zuzentzen dute (hauetatik 515.000 Estatu Batuetakoak dira). Gudaroste hori mendebaldetar eta arabiar aliatuek finantzatu dute 40.000 milioi dolarrekin, eta prest dago Saudi Arabiatik eta alboko itsasbazterretatik “Basamortuko Ekaitza” martxan jartzeko.\nNBEren ultimatuma onartzeko epea amaitu eta hogeita lau ordu geroago, hau da, 1991ko urtarrilaren 16an, hasi ziren erasoak. Hilabete baino gehiagoko epean airetiko 100.000 erasoaldik, irakiar indar militarra eta Kuwaiten zeuden irakiar soldaduak suntsitu zituzten, eta baita Irakeko instalazio ekonomiko, tekniko eta zibil ugari ere. Sadam Husseinen gudarosteak Scud misilak jaurtitzen ditu Israelen aurka, nahiz eta Israel gerraz kanpo egon, Saudi Arabiaren eta Bahreinen aurka, kalte handirik egin gabe, eta su ematen die kuwaitiar petrolio putzuei. Otsailaren 24ean nazioarteko koalizioaren soldaduak Kuwaiten eta Iraken sartu ziren eta hiru egunetan armada okupatzailea kanpora bidali eta Basoraraino iritsi ziren. Azken borrokak otsailaren 28an amaitu ziren. Martxoaren 2an NBEren Segurtasun Kontseiluak su etenerako baldintzak ezartzen ditu eta hilaren bukaeran Bagdadek onartzen ditu: Kuwaiten mugak 1963koak direla aitortzea, gerrak sortutako kalteen ordainak ematea, arma kimikoak eta biologikoak suntsitzea, enbargoaren jarraipena, eta abar… Gerraren amaierako nahasmenduan, Iraken iparraldeko biztanleria kurduaren zati handi bat eta hegoaldeko xiiak errejimenaren aurka altxatuziren, baina zapalduak izan ziren. Nazioarteko koalizioak protesta hori hasieran indartu bazuen ere, ez zuen ezer egin zapalketa horren aurka.\nEkintza militarra ere ez zuen burutu, ez baitzuten Sadam Hussein erorarazi. Estatu Batuek ez dute Irak osoa okupatu nahi, alde batetik ez dutelako beren mende jarriko den alternatiba politiko garbirik, eta bestetik ez dutelako nahi arabiar aliatuak beren aurka jartzea. Ez dute Irak zatitzea nahi. Hegoaldean Iranekin elkar litekeen xiien enklabea egon liteke, eta iparraldean beste bat, kurduena. Azken hau Estatu Batuen aldeko joera duen Turkiako kurduentzat eredu izan bailiteke. Irakiar burujabetza mugatzea erabakitzen da 36. paralelotik iparraldera eta 33. paralelotik hegoaldera babes guneak sortuz, bai airetikoak bai militarrak ere, eta estatubatuar militarren presentzia jarraitua justifikatzen duten zaintze eta zigor sistema bat ere sortuz.\nGerraren biktima nagusia ez da oraindik agintean jarraitzen duen Bagdadeko errejimena, irakiar biztanleria baizik. Ia 150.000 hildako izan dira eta aliatuen lerroetan, berriz, 466. Hildako horiez gainera oinarrizko azpiegituren suntsitzea hartu behar da kontuan, eta, zazpi urte geroago, blokeo ekonomiko gogorrak jarraitzen du. Horrek guztiak herrialde honen behartasun, mendekotasun eta ahultasun iraunkorra ekarri du eta, halaber, milaka pertsonen heriotza, hauetako asko umeak, nazioarteko erakunde batzuen datuen arabera.\nPertsiar golkoko gerrak Estatu Batuei bakarrik egin die mesede. Eskualdearen lurpeko aberastasunen gaineko nagusitasunari eusteaz gainera eta arabiar estatuetan zuten eragin politikoa nabarmentzeaz gainera, eremu horretako merkatu militarretatik eta zibiletatik mendebaldeko lehiakideak kanporatu dituzte neurri handi batean, arma pila bat saldu eta Kuwait berreraikitzeko sekulako kontratuak egin baitituzte. Jokaldi berean Washingtonek palestinatarren eta israeldarren artean bake prozesu bat ezartzeari ekin dio. Bake prozesu hori ondoko hiru puntu hauen mende dago: 1967an Israelek harturik dituen palestinatar lurraldeen zati handi baten behinbetiko anexioa, palestinatar estatu burujabe bat sortzea erabat ukatzea, eta azkenik, palestinatar ekonomia gatibu ezartzea, israeldarren aurka inoiz lehia ez dadin. Hau guztia arabiar herrialde moderatuekiko harremanak bilateralak izanda; banan-banan beti, herrialde haien ekonomia ahula izan dadin ziurtatzeko, batetik, eta Estatu Batuen eta honen aliatu handiena den Israelen hegemonia ekonomiko, militar eta politikoaren mende egon dadin ziurtatzeko, bestetik.\nHala ere, arabiarrentzako baldintza gogor horien bitartez eskualde honen oreka eta bakea lortu ezin direnez, gatazka eta mehatxu berriak sortu dira Ekialde Hurbilean.\nKuwaiten inbasioa, 1990eko abuztuaren 2an, Irakek Pertsiar golkoko zenbait emirrerriren aurka egin zituen salaketen azkena izan zen.\n1980. urteaz geroztik Kuwaitek irakiar lurraldetikpetrolioa ponpatu duela dio Bagdadeko errejimenak, eta 2.400 milioiko kalte-ordaina eskatzen dio. Bestalde, Iraken zuzpertze ekonomikoa eragozteko asmoz (Irak zeharo porrot eginda dago Iranen aurkako gerragatik), Saudi Arabiaren eta Kuwaiten eragina dela eta, LPEEk petrolioaren ekoizpena eta upelaren prezioa murriztu dituela esaten du. Sadam Husseinek zenbait helburu bete nahi ditu bere indar ekintzaren bitartez: Kuwaiten finantza boterea kudeatzea, bere petrolio baliabideak gehitzea (Irakek munduko gordekinen %19 kontrolatuko luke), Arabiar-Pertsiar Golkorako sarbidea zabaltzea, Bagdadek aspaldi eskatutako Warba eta Bubian uharteez jabetuz, eta azken batez, zatitutako arabiar mundu baten buruzagitza lortzea. Handinahiak itsuturik, irakiar diktadorea ez da ohartzen nazioarteko harremanak aldatu direla: Sobietar Batasunak lagunduko diola pentsatzen du, eta Iranen aurkako gerran Estatu Batuek lagundu diotenez, ez adituarena egingo dutela uste du. Ez du ulertzen Washingtonek jarritako tranpan erori dela, aspaldi baitzuen gogoa Washingtonek eskualde osoan arlo estrategiko berri bat izateko.\nEstatu Batuek emaitza bikainak lortzeko aitzakiarik onena gatazka armatu bat piztea da: inguru honen petrolio baliabideen kontrola ziurtatzea, munduko gordekinen %65, alegia; Israelen lehiakide izan litekeen Iraken zuzpertzea eragoztea, eta baita haren gaitasun teknologikoa eta ekonomikoa deuseztea ere. Aldi berean, Estatu Batuek zatiketa arabiarra sakondu nahi dute. Intifada altxamenduagatik Israel ahulduta zegoenez, nazioarteko erkidegoak arazo hau zuzentasunez konpon zezan, arabiarrak guztien arteko fronte bat sortzen hasiak baitziren. Halaber, Washingtonek merkatu arabiarren erabilgarritasuna ziurtatu nahi du eta baita haien petrodolarrak ere, eskualde osoan nahi duen bezala inbertitu ahal izateko. Azkenik, nazioarteko buruzagitza izan lezakeen herrialde bakarra bera dela frogatu nahi dio mundu guztiari, bere indar militar ikaragarria erabiliz, beharrezkoa baldin bada, Nazio Batuak ere bere zerbitzuan jartzen dituelarik.Golkoko gerran Irakeko gudarostea (munduko bosgarren gudaroste handiena, ia milioi bat soldadu, 5.500 tanke astun, 10.000 ibilgailu blindatu eta artilleriako 4.000 pieza) ez zen ongi moldatu ondoko arrazoi hauek zirela-eta: 1. Indar aliatuen osteak baino kalitate apalagoa, bikain prestatutako eta arma modernoez hornituriko bolondresez osatuak baitziren haiek.\n2. Arma blindatuekin egiten den gerra modernoak aireko eta lurreko indarren erabateko koordinazioa eskatzen du. Indar aliatuek nagusitasuna lortu zuten airean, eta irakiarrek ez zuten aireko indarren laguntzarik jaso.\n3. Scud misilak ez ziren eraginkorrak gertatu, huts egin zuten askotan eta balen kontrako Patriot misilek indargabetuta gelditu ziren beste asko.\n4. Irak estrategikoki bakarturik zegoen, eta ez zeukan benetako aliatu indartsurik. Arabiar potentzia nagusi gehienak etsaiek osaturiko koalizio indartsuko kide ziren.


AECSAN, elikagaien segurtasuna eta kontsumoa hobetzea | Consumer\nElikagaien Segurtasunaren eta Nutrizioaren Espainiako Agentziaren eta Kontsumoko Institutu Nazionalaren fusioak produktuen segurtasun handiagoa bermatuko du\n2014. urtea elikagaien eta kontsumoaren alorreko erakunde nagusien fusioarekin abiatu da. Kontsumoaren Institutu Nazionala eta Elikagaien Segurtasunaren eta Nutrizioaren Espainiako Agentzia finkatu dira. Espainiako Kontsumo, Elikagaien Segurtasun eta Elikadura Agentzia izan da emaitza, eta 19/2014 Errege Dekretuaren bidez onartu da. Asmoa da agintari eskudunek eskura dauden baliabideen aprobetxamendua hobetzea. Artikuluak AECOSAN-en xedea eta helburuak zein diren eta nola egituratzen den azaltzen du.\nAECOSAnen xedea eta helburuak\nBi erakundeen bategiteak agintari eskudunen esku jarritako baliabideak hobeto aprobetxatzea ahalbidetuko du. Gainera, produktu, elikagai eta elikagai guztien segurtasun handiagoa bermatzeko asmoa dago. Elkartu ondoren, jarduera gehiago biltzen ditu AECOSAnek. Helburuei eta horiek garatzeko moduari dagokienez garrantzitsuenak iruditzen zaizkigun alderdietako batzuk nabarmentzen dira:\nKontsumitzaile eta erabiltzaileen eskubideak zaintzea.\nElikagaien Segurtasunaren bermatzailea izatea, osasun publikoaren ardatzetako bat baita.\nBere beharren arabera nekazaritzako elikagaien sektoreari laguntzea eta laguntzea.\nElikadura-lerroan beharrezkoak diren ekintza guztiak garatzea, gizartearen osasuna eta elikadura-ohiturak hobetzeko.\nFuntzio garrantzitsuenak hauek dira:\nKontsumoan, elikagaien segurtasunean eta elikaduran zuzenean edo zeharka eragina duten eskumenak dituzten administrazioen arteko koordinazioa.\nElikagaietan arriskua kudeatzeko neurriak proposatzea, araudi-garapen berrien bidez.\nEspainiako ordezkaritza elikagaien segurtasunari, elikadurari eta kontsumoari buruzko hainbat forotan, bai Europar Batasunean bai nazioarteko erakundeetan (Codex Alimentarius Batzorde Mistoa, FAO/OME Batzorde Mistoa).\nElikagaien eta Elikagaien Enpresen Erregistro Orokorra kudeatzea.\nEspainian dauden alerta-sareen funtzionamendua koordinatzea.\nElikaduraren, jarduera fisikoaren eta gizentasunaren prebentzioaren estrategia bultzatzea, elikagaien segurtasunari eta elikadurari buruzko 17/2011 Legearen arabera.\nElikagaien eta edarien publizitatearen arloan adosten diren autoerregulazio-kodeen jarraipena eta kudeaketa bultzatzea eta horietan parte hartzea.\nElikadura-arriskua jakinarazteko estrategiak diseinatzea eta kudeatzea.\nNabarmentzeko moduko puntuetako bat alerta-sareak dira, bai elikagaiena, bai elikagaiena. 19/2014 Errege Dekretua zehazten duen arlo ugari ditu agentzia berriak.\nEKOSANEk Elikagaien Alerta Sarea koordinatzen du, eta Espainiako harremanetarako gunea da RASFFekin\nAECOSAnek Informazioa Azkar Trukatzeko Sistema edo Elikagaien Alerta Sarea koordinatzen du. Horren bidez, garrantzitsutzat jotzen den edozein informazio zabaltzen da, kontsumitzaileen osasuna modu larrian eta berehalako arriskuan jartzeko.\nGainera, AECOSSAN Espainiako harremanetarako gunea da RASFF Sisteman (Elikagai eta Pentsuetarako Alerta Bizkorreko Komunitate-Sistema eta INFOSAN nazioarteko sistema).\nBestalde, AECOSEk kontsumitzaileen esku jarritako Elikagaien Alerta Sarea kudeatzen du. AECOSAN da Espainian RAPEX Sistema (Informazioa Azkar Trukatzeko Sistema Komunitarioa) harremanetan jartzeko gunea, eta informazio-trukearen lotura da agintari nazionalen, Europako Batzordearen eta gainerako estatu kideen artean.\nalerta apekoi elikagaien segurtasuna kontsumo


Izan Windows 3 instalatzaile USB memoria batean WinSetupFromUSB | Gadgeten berriak\nAurretik iradoki genuen WinSetupFromUSB izena duen tresna, oso modu arinean tratatzen dugun hori bera eta, hala ere, merezi du hori azaltzea merezi duela bere erabilera imajina genezakeena baino haratago doa. Artikulu honetan Windows XP, Windows 7 eta Windows 8 instalatzaileen fitxategi guztiak USB memorian aurkezten saiatuko gara, nahiz eta erabiltzaileak nahi izanez gero, azken hau ordeztu daiteke Microsoft-ek eskainitako azken eguneratzea erabiltzaileari dituen onurak ikusita.\nWinSetupFromUSB-en oinarrituta, lortuko duguna da USB flash unitate bat abiarazteko funtzioekin gailuarekin ekipoak abiarazteko dagokion portuan txerta dezakegula. Lan-ingurune honen arabera, erabiltzaileak aukera izango du ordenagailuan zein sistema eragile instalatu nahi duen aukeratzeko Windows-i dagokionez.\n1 WinSetupFromUSB-rekin lan egiteko oinarrizko gogoetak\n2 WinSetupFromUSB-rekin OS Multi USB pendrive sortzeko urratsak\nWinSetupFromUSB-rekin lan egiteko oinarrizko gogoetak\nJakina, erabiltzaileak pendrive hau beste sistema eragile batekin erabili nahi badu, aurretik proposatutako edozein ordezkatuko luke. Linux-en bertsio batzuetarako; Goian aipatu ditugun 3 sistema eragileak erabili nahi izan ditugu, erabiltzaileari zeregin hori burutu nahi duenean sor ditzakeen zailtasunak direla eta; Honako hauek dira WinSetupFromUSB-rekin lanean hasi aurretik beharko diren oinarrizko baldintzak:\n8 GB-ko pendrive bat, 16 edo 32 GB-ko bat gomendatuta.\nWindows XP ISO irudia.\nWindows 7 ISO irudia.\nWindows 8 edo Windows 8.1 ISO irudia.\nLaguntzen gaituen aplikazioa muntatu ISO irudiak.\nZalantzarik gabe, eskakizun horietako bakoitza jada aztertuak izango dira eskuratzeko; Sistema eragile desberdinen ISO irudiari buruz ari garela, instalazioko CD-ROM edo DVD diskoak aipatzen ditugu ISO bihurtuta. Orain tresna exekutatu eta funtzionatzeko bere elementu bakoitza ezagutzen hastea besterik ez da geratzen.\nWinSetupFromUSB-rekin OS Multi USB pendrive sortzeko urratsak\nDena dibertigarriagoa izan dadin, jarraian jarraitu beharko ditugun urratsen garapena aipatuko dugu baina sekuentzialki eta pantaila ezberdinekin.\nGure USB pendrive ordenagailuko dagokion atarian sartzen dugu.\nWindows XPren ISO irudia muntatzen dugu.\nWinSetupFromUSB exekutatzen dugu.\nWindows 2000 aipatzen duen lehen laukia aktibatzen dugu ... eta Windows XP irudia muntatuta dagoen unitatea definitzen dugu ("K:" gure adibidean)\nUne honetan geldialdi txiki bat egingo dugu egin duguna azaltzeko; Aktibatu dugun lehenengo koadroan abio fitxategi garrantzitsuenak eta Windows XP instalatzeko beharrezkoak diren guztiak bilduko dira, gure USB pendrive ordenagailua pizten dugun unetik abiarazte gailu gisa ezagutzen lagunduko duen zerbait.\nEz ahaztu laukiak markatzea irudian agertzen den bezala, eta kontuan hartu behar duzu zure USB flash drive formatua izango dela eta honekin informazio guztia galduko dela prozesua hasi ondoren.\n2. koadroa aktibatzen dugu eta Windows 7 ISO disko irudia dagoen lekua bilatzen dugu.\nKutxa aktibatzen dugu «Aukera aurreratuak»Leihoaren behealdean dago.\nOndorengo irudian miresten duzun kutxa aktibatzen dugu.\nGO sakatu eta gero BAI sakatuko dugu.\nSoftwareak gure USB pendrive abiarazteko izena eskatuko digu, nahi duguna jarri beharrean.\nAipatutako urratsak exekutatu ondoren, WinSetupFromUSB-k prozesua abiatuko du. Une honetan denbora pixka bat igaroko da. sistema eragileak prozesatzea USB pendrive bakarrean bildu ahal izateko.\nUne honetan esan duguna oso kontuan hartzekoa da, lan hau guztia amaitu ondoren, Windows XP eta Windows 7 izango ditugu USB pendrive-n, hasieran agindu genuena galduta, hau da, Windows 8 (edo Windows 8.1-k bere abantaila izugarriak eman ditu).\nProzesua amaitzen denean leiho txiki bat agertuko da «mezuarekinLan Done »(egindako lana). Ados klik egiten dugu baina ez dugu WinSetupFromUSB aplikazioa ixten, oraindik aipatu dugun azken sistema eragilea integratu behar baitugu.\nAurretik jarri dugun leihoa da prozesuaren azken zatia bezala egin behar duguna; horrek esan nahi du 2. koadroa aktibatu beharko dugu soilik (Windows 8 aipatzen dena), geroago dagokion ISO disko irudia dagoen lekua bilatu behar izatea.\nBerriro ere egin beharko dugu egin klik «GO» botoian prozesuak azken urrats honekin jarraitzeko. Gauza bera amaitutakoan leiho txikia erakutsiko du "Lana eginda" mezuarekin. Horrekin, gure USB pendrive-ak bere inguruneko 3 sistema eragileak edo, hobeto esanda, horien instalatzaileak izango ditu.\nUSB pendrive ordenagailuko dagokion ataka sartu eta aldi berean pizten duzunean, gailua abiarazteko osagarri gisa aitortuko da bertan integratu ditugun sistema eragileen menuan. Aipatzekoa da erabiltzaileak hala behar duela ordenagailuaren BIOS konfiguratu Gauza bera egiteko, aitortu USB pendrive lehen abiarazte gailu gisa.\nInformazio gehiago - Eraiki abio anitzeko USB memoria WinSetupFromUSB-rekin, Biziberritu gure ordenagailu zaharrak Linux instalatuz, Gburner Virtual Drive - Sortu hainbat unitate birtual zure ordenagailuan, Disko fisiko batetik ISO irudi bat sortzea, Windows 10-en eskertuko dituzun 8.1 ezaugarri onenak, Windows 8.1-ri buruz jakin beharko zenituzkeen alderdi interesgarriak\nArtikuluaren bide osoa: Gadgeten berriak » General » software » Izan Windows XP, Windows 7 eta Windows 8 pendrive batean WinSetupFromUSB-ri esker\nJuan Avalos esan zuen\nBikain, prozesua egingo dugu, XP-rekin lan egin duten talde asko daudelako eta berriro erabili ahal izatea oso ondo egongo delako. Eskerrik asko\nErantzun Juan Avalos-i\nEskerrik asko zure iruzkinagatik Juan. Beno bai, oraindik Win XP duten ordenagailuak daude. Zorte on eta eskerrik asko zure bisitagatik.


Jarraipen zabala izan dute KPIaren araberako soldata-igoeraren alde Aludium-eko langileek egindako bi greba egunek | LAB SINDIKATUA\nEkintza Sindikala Jarraipen zabala izan dute KPIaren araberako soldata-igoeraren alde Aludium-eko langileek egindako bi...\nJarraipen zabala izan dute KPIaren araberako soldata-igoeraren alde Aludium-eko langileek egindako bi greba egunek\nZornotzako Aludium enpresan, beste askotan bezala, soldata-igoera KPIarekin baldintzatuta dago, langileek erosteko ahalmena gal ez zezaten. Azken urteetan, baldintza hori ez da arazo izan, ematen zuen igoera ez baitzen oso handia, eta enpresek onartzen dute KPIak igoera markatu behar duela.\nAludiumen, 2018. urteaz geroztik, enpresa-hitzarmen bat dago, eta hitzarmen horretan ezartzen den igoera 2022. urterako KPI gehi %0,5 da. Jakina denez, Covid-19aren ondorioz, KPIa %6,5ekoa izan da eta horregatik egin beharreko soldata igoera %7 izan behar da.\nHala ere, igoera egiteko unea iritsi denean, enpresak uko egin dio eta zenbait bileratan ez du ezertara eraman %3,5 igotzea, %7 igo eta atzerapenak ordaindu behar zituenean. Arazoa eta eztabaida dagoen tokian, soldata-igoera finkatzeari uko egiten diola da, eta horrek esan nahi du datozen urteetarako soldatak bere horretan jarraitzen duela. Diru kopuru bakarra ordaintzen da, baina hurrengo urteetako nominetan ez da agertzen.\nLABentzat, sinatutakoa bete egin behar da. Aldeak ados jartzen direnean, hobea edo okerragoa izan adostutakoa, kontsekuentea izan behar da emandako hitzarekin. Hori dela eta, langile asanbladan galdetu ondoren, bi greba egun adostu eta egin dira otsailaren 24 eta 28an.\nGrebak %60ko jarraipena izan du bi egunetan. Gure ustez arrakasta handi bat lortu da, LAB sindikatuak bakarrik deitu ditu mobilizazioak eta. CCOOk eta UGTk, enpresa-batzordean gehiengoa izanik, ez dute deialdirik egin. Bainaa, sindikatu horietako afiliatu batzuek bai egin dituztela grebak.\nEz da aipatu gabe utzi behar enpresa hitzarmena 2021ean amaitu zela eta orain negoziatzea dagokiola. LABentzat ezinbestekoa da sinatutako %7ko igoera aplikatzea. Izan ere, sinatutakoa bete ezean, ezingo litzateke zuzendaritzarekin ezer adostu. Nola fidatu sinatutakoa betetzen ez duen enpresa batekin? Gainera, zuzendaritzak xantaia egiten du soldata-igoerarik ez aplikatzerakoan. %7a igotzea nahi baldin bada, hitzarmen prekario bat sinatzera bultzatzen da trukean.\nLABek soldata-igoeraren alde borrokatuko du, eta, ondoren, Aludiumeko enpresa hitzarmenarengatik borrokatuko du. Langile guztiei egiten diren mobilizazio guztietan parte hartzeko deia egin diegu. Lortzen ez den bitartean, sindikatu honek borrokan jarraituko du. Era berean, orain arte bezala, CCOO eta UGT sindikatuei dei egiten diegu %7ko igoera alde batera ez usteko eta berarengatik borrokatzeko.


Udalerriko emakumeen memoria modu kolektiboan berreskuratzeko tailerra antolatu du Amurriok – Amurrioko Udala\nUdalerriko emakumeen memoria modu kolektiboan berreskuratzeko tailerra antolatu du Amurriok\n08/09/2020 | by Prentsa\nAmurrioko Udaleko Berdintasun sailetik, irailean zehar gauzatuko diren bi jarduera programatu dira, “Artearen historiari hackeoa” izeneko hitzaldia eta Amurrioko emakumeen memoria modu kolektiboan berreskuratzeko tailerra.\nKultur Etxeak Silvia Ayerraren “Artearen historiari hackeoa” hitzaldia jasoko du irailaren 17an. Solasaldiak ibilbide historiografikoa egingo du, pintura klasikotik hasi eta jardunbide garaikideetara, eta genioaren mitoa, estereotipoaren eraikuntza edo bortxaren kultura aztertuko dira. Hitzordua 18:00etan izango da, eta ez da beharrezkoa aldez aurretik izen-ematea.\nProgramatutako bigarren jarduera Irudiari buruzko laborategi-tailerra da, Amurrioko emakumeen memoria modu kolektiboan berreskuratzeko topaketa egiteko. Tailerra, argazkilaritza artistikoan eta arte plastikoetan goi mailako teknikari den Silvia Ayerraren eskutik egingo da. Laborategiaren helburua, parte-hartzaileekin batera Amurrioko emakumeen memoria lantzea da, eta haien bizitzak eta istorioak partekatzea, prozesua argazki-ekintza batean islatuz.\nTailerra bost jardunalditan egingo da Kultur Etxean, irailaren 21ean, 23an, 28an eta 30ean 18:00etatik 20:00etara eta urriaren 2an 17:30etik 20:00etara. Parte hartzeko beharrezkoa izango da irailaren 14tik aurrera izena ematea berdintasuna@amurrio.org helbidera idatzita.


Aita santuak | Consumer\n400 g de patata berriak azalarekin\n5 g de perrexil-hosto fresko\nPatata osoak egosi eta azal irakinetan egosi 40 minutuz, edo patata prestatu arte. Kozinatuta dauden jakiteko, brotxeta batekin sakatuko ditugu. Erraz sartzen bada, patatak egosketa-puntu egokian daude.\nAtera patatak egosketa-uretatik eta utzi epeltzen erraz zuritu ahal izateko. Ondoren, xerra lodietan moztu. Tipulin freskoa karratutxo txikietan zuritu, perrexila txiki-txiki egin eta patatekin nahastu. Patata egosiaren xerrak eta tipulin freskoa ardo zuriko ozpin koilarakada pare batekin, ezkatatan, oliba-olio birjina estrarekin eta piperrauts gozo pitin batekin atonduko ditugu.\nPrest daude horrela jateko. Aperitibo bat izan beharrean, lehen plater edo plater bakar bat egitea nahi badugu, patata ondu hauek gehitu ditzakegu, kontserba xehatu batean, arrautza egosiak puskotan moztuta, eta oliba batzuk, maionesa arineko koilarakada pare batekin batera. Horrela, otordu arin eta informal bat prest eduki dezakegu une batean.\nPatata elikagai iturri handia da, eta motel xurgatutako karbohidratoak, proteinak, kaltzioa, magnesioa, fosforoa eta B3, B9, C eta K bitaminak nabarmentzen dira. Oraingoan, frijituak prestatzen dira, eta gantz saturatu eta kaloria kantitate handiak biltzen dituzte. Piperrauts gozoa osagai bat da, piper gorri mota ezberdinak ehotzen dituena, herdoilaren aurkako ahalmen handia duena, A bitamina, b-karoteno, erriboflabina, erriboflabina, burdina i capsaiina, digestioa errazten duen osagai sendagarria duena. Hainbat onura izan arren, errezeta bat da, eta neurrian kontsumitu behar da.


Lau kasu berri zenbatu ditu Osasun Sailak Azpeitian - Azpeitia - uztarria.eus\nLau kasu berri zenbatu ditu Osasun Sailak Azpeitian\nAnartz Izagirre 2021-08-27 13:05\nJaisten ari da Azpeitiko tasa metatua, eta 302,23 da orain; beraz, gertu du eremu horia. Hego Euskal Herrian, bestalde, gero eta presio gutxiago dago ospitaleetan.\nEusko Jaurlaritzaren Osasun Sailak argitaratu berri ditu atzo, osteguna, egindako PCR eta antigeno proben emaitzak, eta herenegun baino bost kasu gehiago zenbatu zituzten atzo eskualdean. Azpeitian lau kasu berri izan dira, baina apurka-apurka jaisten ari da herriko 100.000 biztanleko azken hamalau egunetako tasa; 302,23 da orain, eta eremu horia oso gertu du Azpeitiak. Eskualdeko datuei erreparatuta, positibo gehien Zarautzen izan dira: zazpi. Une honetan, 274,13 da Urola Kostako herri handieneko tasa metatua, eta eremu horian jarraitzen dute han.\nBestalde, Zestoan hiru kasu hauteman dituzte, baina tasa 539,29ra jaitsi da. Horrez gain, bi kasu hauteman dituzte Azkoitian, eta zertxobait gora egin du tasa metatuak; 166,90era igo da, baina oraindik ere eremu horian jarraitzen du. Errezilen ere bi kasu zenbatu dituzte, eta 644,12 da hango tasa, eskualdeko altuena. Aizarnazabalen eta Getarian, berriz, kasu bana izan da, eta honakoak dira herri horietako tasak: 520,16 Aizarnazabalen eta 530,04 Getarian. Eskualdeko gainontzeko herrietan ez da kasu berririk izan.\nHego Euskal Herrian, guztira, 7.114 PCR eta antigeno proba egin zituzten atzo, osteguna, eta horietatik 602 izan ziren emaitza positiboak. Lurraldez lurralde, Bizkaian hauteman zituzten kasu gehien (266), eta ondoren, Gipuzkoan (174), Nafarroan (87) eta Araban (66). Lau lurralde horietatik kanpoko bederatzi pertsonak ere positibo eman zuten proban.\nOspitaleratzeei dagokienez, berriz, 294 pertsona daude Araba, Bizkai eta Gipuzkoako erietxeetan, eta horietatik 72 dira ZIUetan daudenak. Nafarroan, berriz, 90 dira eriak, eta horietatik 24 daude ZIUetan. Positibotasun tasak, bestalde, %10etik behera jarraitzen du Hego Euskal Herrian: %8,7 da Araba, Bizkai eta Gipuzkoan, eta %7,3 Nafarroan.


Hezkuntza - Hezkuntza eta Kirol Fakultatea - UPV/EHU\nHezkuntza eta Kirol Fakultateko (Irakasle Ikasketak) Nazioarteko Harremanetarako Dekanordea: Pablo Lekue, 1-10 bulegoa.\nUPV/EHUko Nazioarteko Harremanetarako Bulegoaren web orri nagusia\nHezkuntza eta Kirol Fakultateak honako irizpide espezifikoak ditu Hezkuntza graduei dagokionez:\nFakultateak ez du onartzen ez gainditutako irakasgaiak sartzerik, SICUE, ERASMUS, LATINOAMERIKA edo BESTE NORAKOAK programetako hitzarmen akademikoetan.\nEgonaldiak lauhileko batekoak edo ikasturte osokoak izan daitezke.\nIkasturte osoko egonaldiak egin nahi izanez gero, ikasleak bermatu beharko du norako unibertsitatean Practicuma II ala III-a egin dezakeela.\nNolanahi ere, ikasle bakoitzak, gehienez, Practicum bakarra egin ahal izango mugikortasun programetan. Practicuma hitzarmen akademikoan sartu ahal izateko Praktiketako Dekanordetzaren oniritzia eskuratu behar izango du.\nHirugarren mailako ikasleek, lauhileko bateko mugikortasuna egin nahi izanez gero, 2. lauhilekoan egingo dute, Fakultateko mugikortasuneko arduradunarekin besterik adostu ezean, Fakultateko Practicum II-a 1. lauhilekoan baita.\nLaugarren mailako ikasleek, berriz, lauhileko bateko mugikortasuna egin nahi izanez gero, 1. lauhilekoan egingo dute, Fakultateko mugikortasuneko arduradunarekin besterik adostu ezean, Fakultateko Practicum III-a 2. lauhilekoan baita.\nJarduera Fisikoaren eta Kirolaren Zientzien gradutik datozen ikasleek ezin izango dute Practicum II-a egin mugikortasun programa batean.\nEzin izango dira maila ezberdinetako irakasgaiak sartu hitzarmen akademikoetan.\nEzin izango da Gradu Amaierako Lana hitzarmen akademikoan sartu, SICUEn izan ezik.\nMugikortasuneko kalifikazioak ekaina bukatu baino lehen Fakultateko mugikortasuneko koordinatzaileak jaso behar ditu.\nKanpoko kalifikazioak data horren ondoren jasotzeak ikaslearen automatrikularen dataren atzerapena eragingo du.\nFakultateak ez dizkie hurrengo ikasturterako plazak gordeko mugikortasuneko ikasleei, ez minorretan ezta GrALaren aukeraketan ere.\nInternational Week 1(Beste leiho bat zabalduko du)(pdf ,4,70 Mb)\nInternational Week 2(Beste leiho bat zabalduko du)(pdf ,2,56 Mb)\nERASMUS, AMERIKA LATINA ETA BESTE NORAKOAK\nHurrengo ikasturtean nazioarteko mugikortasun plaza lortzeko deialdia azaroaren erdialdean irekiko da.\nGAURen ERASMUS, AMERIKA LATINA eta BESTE NORAKOen norakoak kontsulta ditzakezu. Beheko artxiboetan zure informaziorako estekak eta hizkuntz-eskakizunak dituzu\nAzaroan egingo den bilera batean jasoko duzu informazioa.\nERASMUS norakoak(Beste leiho bat zabalduko du)(pdf ,61,64 Kb)\nSICUE Norakoak 2017/2018(Beste leiho bat zabalduko du)(pdf ,32,89 Kb)\n(Beste leiho bat zabalduko du) SICUE - Orri nagusia\nMugikortasun programa batean parte hartzeak hainbat zalantza ekar dezake prozesuaren fase ezberdinetan. Behean duzun dokumentuan askotan galdetzen dizkiguzuen galderak daude, beraz, oso gomendagarria da hemen duzun dokumentua aldiro kontsultatzea gure bulegoarekin harremanetan jarri baino lehen. Galderak hiru ataletan banatuta daude:\nEskaera faseko galderak\nPlaza onartuta baina mugikortasuna egin baino lehen\nMugikortasun egonaldiaren zehar\nMugikortasun programei buruzko ohiko galderak(Beste leiho bat zabalduko du)(pdf ,87,47 Kb)\n(Beste leiho bat zabalduko du) IkaslePraktikak\n(Beste leiho bat zabalduko du) Graduatuentzako Praktikak Atzerrian\nIngelesezko irakasgaiak (2017/2018)(Beste leiho bat zabalduko du)(pdf ,60,34 Kb)


Leioako trileroak - leihoa.info\n2021 July 14, Wednesday 2021 July 15, Thursday adminIritzia, Sarrera\nSOS Kurkudi! Plataforma\nAtzo, uztailak 13, jakinarazpen ofizialik gabe, jakin dugu Leioako Udalak joan den astean bidali ziola domingotarren proiektuaren espedientea EAEKABari (Euskal Autonomia Erkidegoko Lurralde Antolamendurako Batzordea).\nEuskal Autonomia Erkidegoko Lurralde Antolamendurako Batzordeak hiru hilabete ditu txostena egiteko, eta aldekoa izanez gero, EAJk eta PSEk euren esku izango dute Kurkudi mendiko gune babestua salbatzea edo suntsitzea.\nDenbora honetan, faltsukeria eta prozedura-irregulartasun oso larrien lekuko izan gara. Herritarrei entzungor egin nahi zaie, eta haien isiltasunarekin arrazoiaren argudioak zapaldu nahi dira.\nAtzo baratzeak baino ez direla esaten zuten lekuan (ikusi 2020-11-26ko osoko bilkurako bideoa), gaur egun Leioako Turismo Planean ondare, turismo, parke, begiratoki eta abarreko gune interesgarriak direla diote.\nArtatza kaletik oinez erraz joan ahal izango zela esaten zuten tokian, orain garraiobide ia bakarra autoa izango dela eta egunean 6.000 ibilgailu inguru egongo direla diote.\nIngurumenean edo paisaian eraginik izango ez zela zioten lekuetan, Diputazioak dio Kurkudi mendi-hegal osoa paisaia-hauskortasun handikoa edo oso handikoa dela (BFAko paisaiaren katalogoa, 2020ko maiatzekoa)\nParte hartzeko eredu direla diote. Baina, Aholku Batzordeko Kontseiluan, elkarte guztiak abstenitu egin ziren informazio faltagatik.\nErreakzionatzeko ordua da, zuk ere egin dezakezu zure keinu txikia ingurune naturalaren defentsan:\n1. Jarri kartel bat zure leihoan: SOS Kurkudi!\n2. Zabaldu gure post edo oharrak sareetan.\n3. Jarrai iezaguzu eta lagundu Sos Kurkudi! Plataformari.\nSOS Kurkudi Plataforma www.soskurkudi.org


Inauteriak | Angula Berria\nHasiera » Inauteriak\nGORA IÑAUTERIAK! apaindu zure balkoia eta partekatu\nZKA argitaratua 3 / Ots / 2021\n2021eko Iñauteriak direla eta Alde Zaharra-San Juan Auzo Elkarteak balkoiak eta leihoak apaintzeko deia egiten die auzokideei.\nGure kaleko eta plazetako normaltasunera, auzo aktibo eta dinamiko baten normaltasunera, laster i¡tzultzeko itxaropenarekin ekin diogu 2021ari.\nGehiago irakurriGORA IÑAUTERIAK! apaindu zure balkoia eta partekatu -ri buruz\nInauterietan izango ditu lehen hitzorduak Kemen Dantza Taldeak\nZKA argitaratua 13 / Ots / 2020\nLarunbatean Kauteren desfilearen amaieran dantzatuko du Kemenek\nIrungo Inauteriekin hasiko du 2020 dantza-urtea Kemen Dantza Taldeak, emanaldiei dagokienez. Larunbatean, otsailak 15, Hungariako Kauteren Konpartsarekin bat egingo du Kemen Dantza Taldeak, desfilearen amaieran dantzatuz. 19:00etan irtengo da konpartsa Alberto Anguera plazatik, eta ordu bete beranduago iritsiko da San Juan Plazara.\nGehiago irakurriInauterietan izango ditu lehen hitzorduak Kemen Dantza Taldeak -ri buruz\nZKA argitaratua 12 / Ots / 2020\nLarunbata, Otsaila 22, 2020 - 10:00 -tik Igandea, Otsaila 23, 2020 - 09:55 -ra\nEmeki.- Inauteriak datoz eta aurten ere Emeki elkarteak datorren otsailaren 22an Mairuak antolatuko ditu ohitura berreskuratu nahian. Ohitura hau 36ko gerra ondoren Hondarribian galdu zen. Hala ere, Leinenea baserriko Zelestina Mirandak jarraitu zuen urtez urte ixilean.\nGehiago irakurriMairuak 2020 -ri buruz\nIkastaro irekia: Euskal Herri Inauteria 2019, Maskarada\nLarunbata, Otsaila 16, 2019 - 11:00 -tik 12:30 -ra\nAurten ere, eta hamargarrenez, Euskal Herriko herri baten inauteria plazaratuko dugu Irungo kaleetan. Kemen dantza taldeko dantzari eta musikariak eta bere harrobi guztia, 200 parte hartzaile baino gehiagoko konpartsa osatuz.\nEkimena, inaute larunbatean egingo dugu, martxoaren 2an alegia.\nGehiago irakurriIkastaro irekia: Euskal Herri Inauteria 2019, Maskarada -ri buruz\nAlde zaharreko bostgarren mozorro lehiaketa\nZKA argitaratua 1 / Ots / 2016\nPrest zaudete berriro parte hartzeko?\nGehiago irakurriAlde zaharreko bostgarren mozorro lehiaketa -ri buruz


Bi igogailu eraiki dira Irala auzoan - Deia\nBi igogailu eraiki dira Irala auzoan\ndeia.eus | bilbao 09.07.2021 | 15:23\nIrala auzoan irisgarritasuna hobetzeko eraikitako igogailu bat. Bilboko Udala\nIrala auzoan irisgarritasuna hobetzeko eraikitako igogailu bat.\nUriko irisgarritasuna hobetzen darrai Bilboko Udalak. Oraingo honetan, bi igogailu berri eraiki egin ditu Irala auzoan. Bilboko alkate Juan Mari Aburtok elementu mekaniko biak inauguratu egin ditu gaur goizean, uztailak 9.\nIgogailu bertikal eta panoramiko bi horiek, Andres Isasi kalean daude, Irala eta Padurako Guduaren kaleen artean, eta irisgarritasun unibertsala eman diote kaleari; 3,53 metroko eta 3,31 metroko desnibelak gainditzen dituzte, hurrenez hurren. Igogailuak jarri arte, desnibela gainditzeko eskailera-tarteak igo eta jaitsi behar izaten ziren.\nIgogailu horiek segida ematen diete inguru horretan aurretik egindako jarduketei; izan ere, Bilboko Udalak irisgarritasuna hobetzeko jarduketak eginda zituen, Trenbideko etorbidearen eta Padurako Guduaren kalearen artean egindako igogailuarekin.\nEta Iralara joan da gaur goizean Juan Mari Aburto alkatea, Obretako, Hiri Plangintzako eta Proiektu Estrategikoetako zinegotzi Asier Abaunzarekin, Mugikortasun eta Jasangarritasun Saileko zinegotzi Alfontso Gilekin eta udal korporazioko beste kide batzuekin batera, elementu mekaniko horiek abian jartzeko ekitaldira.\nAndrés Isasi kaleko igogailu berriek hamahiru pertsona sartzeko lekua dute, eta kabinak beirazkoak dira, kanpoaldetik ikusgai izan daitezen ibil-tartearen edozein puntutatik. Geraleku bi dituzte, 180º-tan, eta goiko geralekutik bide horizontal batetik ateratzen da. Gainera, igogailuek zaintza-sistema bat izango dute denbora errealean, eta babes-barandak jarri dira igogailuen irteeran. Eskudela ere edukiko dute jarduera-eremuko gainerako eskailera eta arrapala guztietan.\nLanak direla-eta kendutako hiri-elementu guztiak berriro jarri dira, eta kaltetutako berdeguneak ere atondu dira.\nGuztira, 814.200 euroko inbertsioa egin da. Horiekin indartu egiten da Udalak uriko auzo guztietan irisgarritasun unibertsala hobetzeko egindako apustua.\n51 IGOGAILU DAUDE ZERBITZU EMATEN, ETA 12 EZARTZEKO BIDEAN\nIgogailuek hau abian jarririk, Udalak are tinkoago egiten du guztientzako irisgarritasunaren alde. Hauekin, 51 dira urian zerbitzu ematen ari diren elementuak. Horiei, beste hamabi gehitu behar zaie, oraindik ezartzen ari direnak.\nLau, 2. barrutian (Uribarri). Zehatz esateko, bat Campo Volantín eta Tiboli zeharkalean, beste bat Abasolo kalearen eta Lezamako trenbide zaharreko bidearen artean; eta beste bi Bakio, Plentzia, Gorliz, Santurtzi, Tutulu eta Lezamako trenbide zaharreko bidea kaleetan.\nBeste lau, garatzeko fasean daude Otxarkoagan: hiru, Txotena kalean (4., 29. eta 34. zenbakien ondoan) eta laugarren bat Ángela Arregui plazan.\nAltamiran ere, lau ari dira egiten, auzoko Irisgarritasun Plan Integralaren barruan.\nHoriei 20 arrapala eta eskailera mekaniko gehitu behar zaizkie (Bilboko bost gunetan), betiere herritarren kalitatea hobetzeko helburuarekin.Izan ere, irisgarritasuna lehentasunezko zehar-lerro bat da Bilboko Udalaren sailen lana planifikatzeko garaian.


Zallako Udala lanean ari da Las Lagunasen piztutako sutearen jatorria argitzeko. Deia, Noticias de Bizkaia\nZallako Udala lanean ari da Las Lagunasen piztutako sutearen jatorria argitzeko\n“Formalki eskatu dizkiogu txostenak enpresari etaeskumena duten administrazioei, gertatutakoa ondorioztatzeko", adierazi du alkateak\nAbuztuaren 9an Cespak kudeatutako Zallako Las Lagunas hondakindegian piztutako suaitzali ondoren, Udala lanean ari da gertatutakoa dokumentatzeko eta kausak argitzekobeharrezko txostenak biltzeko.\ndeia - Lunes, 13 de Agosto de 2018 - Actualizado a las 13:11h.\n“Formalki eskatu dizkiogu txostenak enpresari eta eskumena duten administrazio guztiei, gertatutakoa dokumentatzeko, kausak zeintzuk izan diren ondorioztatzeko, eragindako ingurumen-kalteak kuantifikatzeko, sutearen aurretik, bitartean eta ondoren protokoloak bete diren ziurtatzeko eta, hala izan ez balitz, dagozkion neurriak hartzeko edo eskatzeko”, adierazi du Zallako alkate Javi Portillok.\nUdalak, alde batetik, suhiltzaileen zerbitzuari gertakariaren dokumentazio grafikoa eskatu dio, eta, bestetik, hura eragin ahal izan duten kausen gaineko txosten bat, itzaltzeko jarraitu den prozedura eta sute horren eraginak txikitzeko hartu beharko liratekeen neurriak, eta, era berean, zein neurri aplika daitezkeen etorkizunean halako gertakaririk ez gertatzeko. URA Uraren Euskal Agentziari txosten bat eskatu zaio La Cubako errekak, lixibiatuen kanalak eta Gueñesko hondakin-uren araztegiak (HUA) jasan ditzakeen eraginak neurtzeko.\nBestalde, Udalak Eusko Jaurlaritzaren Ingurumen Sailari eskatu dio suteen ondoriozko ingurumen-eraginen gaineko txosten bat, baita Ingurumen Baimen Bateratua (IBB) betetzearen analisia eta sutearen aurretik, bitartean eta ondoren ezarritako protokoloak bete izanarena ere. Bizkaiko Foru Aldundiaren menpeko Mendien Zerbitzuari beste txosten bat eskatu zaio, suaren ondorioz mendi publikoari eragindako kalteak baloratzeko, baita zein neurri eskatu behar zaizkion ere enpresa emakidadunari halako egoerak saihesteko.\nZallako Udala harremanetan jarri da Cesparekin ere, hondakindegia kudeatzen duen enpresa denez gero, hark gertakariaren gaineko txosten bat bidal dezan. Han, eskatzen da sutearen kausak adierazteko, gertakariak iraun bitartean enpresak nola jardun zuen zehazteko eta ondoren hartutako neurriak azaltzeko. Era berean, dokumentu horrekin argitu nahi da ea kalterik eragin zaion gelaxken iragazgaizteari edo hondakindegiko beste edozein elementuri, eta nola eragin dien edo eragingo dien lixibatuei, euria eginez gero. Bestalde, hondakindegian azken astean sartu diren kamioien erregistroa eskatu zaie, haien jatorria edo kargaren etorkia adieraziz. Azkenik, Euskalmeti eskaera formal bat egin zaio abuztuaren 9an (osteguna) udalerrian erregistratutako izpien gainean, baita haien kokapena eta geoerreferentziazioa ere, informazio hori baldin badaukate.


16 Ezkontzan komunikazio eraginkorra lortzeko printzipioak - Komunikazioa Hobetu Ezkontzan\nEzkontza Lizentzia LortzeaIdeia Eta Aholku ErromantikoakEzkontzan Intimitatea Hazteko Aholkurik OnenakZodiakoaren ZeinuakAzken BerriakKoronabirusa (Covid-19Ezkontza Legearen Ikuspegi OrokorraEzkontza Eta EkintzaileakEzkontzarako Eta Familia Bizitzarako AholkuakJaio Aurreko Akordioak\nNagusia / Komunikazioa Hobetu Ezkontzan / 16 Ezkontzan komunikazio eraginkorra lortzeko printzipioak\nKomunikazioak ohiko gaia da bikoteekin egiten dudan aholkularitzan. Ezkontzan komunikazio ona izatea harreman zoriontsu eta betegarriaren oinarria da. Hala ere, ezkontzan komunikazio eraginkorra iheskorra izaten jarraitzen du.\nBikoteek jakinarazi dute arazoak dituztela ia guztiari buruz beste garrantzitsuarekin komunikatzeko: etxea; dirua, haurrak haztea, ama ama drama, suhiak eta aurrera. Komunikatzeko arazo horiek maiz areagotzen dira eta maitasun bankua apurka-apurka agortzen duten argudioak bihur daitezke.\nEzkontidearekin komunikazio eraginkorrik ez izateak ezkontzarako kaltegarria da\nKontrolik gabe uzten bada, ezkontzan eta argudioetan komunikazio eraginkorrik ez izateak aukera gehiago izaten du aldi bakoitzean berotuago egoteko eta liskar fisikoak, banantzea eta dibortzioa ere sor ditzake. Bistan denez, seme-alabekin, koinatuekin edo diruarekin arazoak egotea izan liteke argudioaren gaia, hala ere, ezkontzan komunikazio eraginkorra sortzeko ezintasunak edozein arazo konpontzeko gaitasuna galarazi dezake.\n'Senarrarekin borrokatu gabe nola komunikatu?' Behin betiko irtenbide baten bila bazabiltza, hona hemen ezkontzan komunikazio estrategia eraginkorrak eraikitzen eta aplikatzen lagunduko dizuten 16 printzipioen bilduma.\nZein dira komunikazio eraginkorraren printzipioak\nGary Collins egileak 'Christian Counseling' liburuan ezkontzan komunikazio eraginkorra izateko 16 printzipio eskaintzen ditu:\nSaihestu mezu bikoitzak: zerbait esan eta hitzik gabeko moduan kontraesanean. Hitzekin, tonuarekin, aurpegiko adierazpenekin, keinuekin eta gorputz hizkuntzarekin komunikatzen gara.\nEgin aurre orain: atzerapenek emozio negatiboen geruzak sortzeko ahalmena dute.\nKultura arteko harremanak: ulertu kultura desberdinetako jendeak keinu jakin batzuei beste esanahi bat eman diezaieketela.\nBeti errespetatu: zure bikoteak gizaki gisa duen balioagatik.\nOnartu gaiak modu bakarrean ikus daitezkeela: Ez pentsa zure ikuspegia bakarra edo baliozkoa denik.\nArreta uneko zenbakian: Komunikazioa lainotu egiten da iragana elkarrizketara botatzen denean. Jakintsua da loturarik gabeko kexak, kexak eta iraganeko bekatuak mahaira ekartzea ekiditea. 'Onerako edo txarrerako' barkamena eta ezkontzan komunikazio eraginkorrerako bidea promesa da.\nBorroka justua !: Eutsi akatsak aurkitzeari, gehiegikeriei, jarrerei, izenak deitzeari, errua botatzeari, irainei, sarkasmoei eta absolutuei & hellip; ' Beti duzu '& hellip;' Inoiz ez duzu '. Komeni da 'Behar zenuke' edo 'Ez zenuke' ere ekiditea. Hitzezko arma bidegabe hauek eraso izaerarengatik eztabaida areagotzen dute eta normalean beste pertsonak defentsa jarrera hartzen dute.\nArgi izan : Zehatzak eta zehatzak izan zure hitzekin.\nIzan zintzoa zure sentimenduekin : 'Sentiarazi nauzu.' Zure botere pertsonala ematea jokabide txarraren aitzakia da. 'Ni' adierazpenak zehatzagoak dira & hellip; ' Txorakeria sentitu nuen esan zenuenean & hellip; ”\nIzan zintzoa, baina sentikorra izan : Zure ezkontidearen sentimenduen berri izan. Min egiten duten hitzak ezagutzen ditugu; hitz mingarriak nahita erabiltzea sabotea eta kaltegarria da edozein harremanentzat.\nSaihestu aitzakiak azkarregi egitea edo onartzea: Zure ekintzak zuzendu edo okerrak izan.\nEntzun: arretaz, errespetuz eta adeitasunez etenik edo kritikarik gabe.\nGalderak argiago egiteko: eta zure ezkontideak ulermen esanguratsua izan dezan edozein zalantza argitzeko prest egon.\nKontziente nola hitz egiten ari zaren: Erabili bide atsegina, leuna eta adeitsua zure mezua helarazteko. Oihukatzeak entzuteko beharra suspertzen du eta argumentuen energia negatiboa da. Emozioek eztabaidaren bi aldeetan desadostasunak sortzen dituzte. 'Erantzun leunak haserrea kanporatzen du, baina hitz gogorrek haserrea pizten dute'. (Prob.15: 1)\nAdierazpen positiboak eta umorea: ezkontzan komunikazio eraginkorraren ateak zabalik mantentzen laguntzen du.\nIzan bizitzaren oparia, hitz positiboak eta maitekorrak emateko ohitura: hala nola, piropoak, hitz sustatzaileak, arreta osoa entzutea, ona aurkitzea eta adeitasunezko ekintzak. (Collins, 1980)\nCollinek ezkontzako komunikazio eraginkorraren zerrendari errespetuz eransten diodan printzipioa ulermena lortzea da. Eutsi aurre zure harremanari itxaropen irreala eta esan gabekoak ekartzen. Zure bikotea adimen irakurlea izan ezean, hondamendia sortzen ari da. Zure bikoteak genero, adin edo tradizioagatik zenbait rol edo betebehar betetzea, esatea edo betetzea itxarotea eskaera bidegabea da eta ezkontzan komunikazio eraginkorra eraikitzeko aukerak babesten ditu. 'Gizakiaren lana da zaborra ateratzea' 'emakumearen lana da ohea egitea edo sukaldatzea'.\nKomunikazioak ezkontzan duen garrantziaz ulertu eta elkarrekin lan egin ezkontza funtziona dezan. «Jakinduria da gauza nagusia; beraz, lortu jakinduria; eta lortzen duzun guztia lortuz ulermena '. (Prob. 4: 7)\nPrintzipio hauek erabiltzen ditut bikoteei ezkontzan komunikazio eraginkorra nabigatzen laguntzeko. Bikoteen arteko komunikazio eraginkorraren printzipioak asko laguntzen dute ezkontzan haserretzen diren edo sakoneko nahigabeak zuzentzen. Hala ere, praktika ona da printzipio zoragarri horiek guztiak hasieran bildu zituen printzipioarekin onartzea & hellip; LOVE.\nMaitasuna hitz ekintza bat da, erakutsi maitasuna besarkaden, pentsamendu pertsonalaren eta amodioen bidez. Maitasunarekin batera, saiatu Hiru eta Hiru bezalako ezkontza komunikazio ariketak, non bi bikotekideek elkarri buruz zein hiru ezaugarri gustatzen zaizkion eta zer gustatzen zaien zerrendatzen duten.\nnola konpondu zure ezkontza horri buruz hitz egin gabe\nUkitzeak eta maitasunak izateak badu ahalmena, hitzez hitz egiteko modu bat da, bikotea zure eskuetan urtzen utzi eta ezkontzan komunikazio iraunkor eta eraginkorra izateko bidea eman dezakeena. Komunikazioaren printzipio hauek jarraituz gero, elkarrenganako maitasuna, enpatia eta errukia sakonduko dira.\npertsona toxiko baten ezaugarriak\nsexu mendeko batekin ezkonduta noiz joan\ngauza maitekorrak zure emazteari esateko


Interneterako sarbidea Lezoko ikasle guztiei bermatzeko Izarkomek abiarazitako proiektura atxiki da Lezoko Udala | Lezo.eus\nInterneterako sarbidea Lezoko ikasle guztiei bermatzeko Izarkomek abiarazitako proiektura atxiki da Lezoko Udala\nEkimenaren helburua da Lezoko ikasle guztiei interneterako konexioa bermatzea, COVID-19ak sortutako egoera honen aurrean haurrek martxa akademikoarekin etxetik jarraitu eta ikasketarik gal ez dezaten.\nHorretarako Lezoko Udalak Izarkom telekomunikazio kooperatibak ahalbidetutako SIM txartelak eskuratu ditu herriko 9 familien artean banatzeko.\nJada hilabete eta erdi inguru pasa da osasun larrialdi egoera indarrean jarri zenetik eta ondorioz, besteak beste, hezkuntza zentro oro itxi zenetik. Neurri hori dela eta, ehunka haurrek etxetik jarraitu behar izan dute martxa akademikoarekin eta horretarako, ezinbestekoa da, besteak beste, ordenagailua eta interneterako sarbidea izatea.\nEtxe guztietan, ordea, ez da horrelako baliabide edota materialik eta ikasleak ez dira gai klaseekin jarraitzeko. Horren jakitun izanik, Izarkom telekomunikazio kooperatibak, interneterako sarbidea bermatzeko programa jarri du abian eta Lezoko Udala, beharra duten familia horiei eta bereziki ikasleei babesa eta erantzuna eman ahal izateko, aipatu programara atxiki da.\nKooperatiba horren bitartez, Udalak hilean 17gb erabiltzeko SIM txartelak eskuratu ditu eta guztiz doan eman dizkie interneterako sarbide beharra duten familia horiei, Lezon 9 familia, hurrenez-hurren. Erabiltzaileek txartel horiek euren mugikorretan sartu eta bertatik datuak ordenagailu edota bestelako ekipoetara partekatuz, beraz, bermatua izango dute aurrerantzean interneterako sarbidea.\nAipatu behar da, Udalak Izarkomen bitartez ikasleei Interneterako konexioa eskaintzeaz haratago, Lezoko hezkuntza zentroek klaseekin jarraitzeko beharrezko materiala banatu dutela familien artean, horretarako, besteak beste ikastetxeetako ordenagailuak beharra duten familien eskura utziaz.\nGuztien elkarlanari esker, beraz, Lezoko haur guztiek martxa akademikoarekin etxetik jarraitu ahal izango dute, inolako ikasketarik galdu gabe, eta egoera luzerako doala ikusita, aipatu zerbitzua ikasturte amaiera bitartean bermatuko zaiela adierazi dute Udaletik. Behin larrialdi egoera amaitutakoan, Izarkomek automatikoki SIM txartel guztiak bajan emango ditu.


uztaila 30, 2013 @ Danele\n(Irudia: Txalapartak berriki argitaratu du Munduko Bandarik Txarrena komikia, Bego Montoriok euskaratua)\nBigarren egunean adibide zehatzetan jarri zuten fokua hizlariek, eta Japoniako literaturara, komiki-itzulpenera eta Calderón de la Barcaren antzerkira gerturatu gintuzten Ibon Uribarrik, Bego Montoriok eta Xabi Payak, hurrenez hurren.\nIbon Uribarri irakasle eta itzultzaileak lan handia egin du itzulpen-ikasketen arloan, horren erakusgarri da duela pare bat aste Baionako ikastaroan eman zigun saioa, non azkenaldian jorratu dituen ikerketa-lerroak azaldu baitzizkigun. Oraingo honetan, aldiz, itzultzaile gisa izandako bizipenez jardun zuen Uribarrik, zehazki, LU bildumarako euskaraturiko Loti ederrak (Alberdania-Elkar, 2006) eleberriaz. Japonieratik itzuli zuen, eta hauxe izan zen bere lehenengo literatur itzulpena, horren aurretik filosofian aritua baitzen.\nHasteko, Kawabataren inguruko zenbait xehetasun eman zizkigun. Haurtzaro latza izan zuen idazleak, senide gehienak hil zitzaizkion eta barnetegi batean egon zen Tokiora joan arte unibertsitate-ikasketak egitera. Hastapenean filologia ingelesa ikasten hasi zen; izan ere, garaiko idazle japoniar modernoen artean ohikoa zen mendebaldeko kulturak aztertzea. Lehenbiziko urte horietan estilo modernistako literatura landu zuen eta, halaber, hainbat itzulpen egin zituen, tartean Txekhov errusiarra (mendebaldeko literatura nahiko berandu sartu zen Japoniara, hain zuzen ere, Kawabata izan zen korronte horri lagundu zion lehen itzultzaileetako bat). Edonola ere, autoreak literatura japoniar zaharra berdeskubritu zuen, filologia japoniarreko ikasketak burutu zituen. Mishimak bere maisutzat hartu zuen. Japoniako tradizioarekiko miresmenak bere ibilbide osoan zehar jarraitu zuen, eta aipatzeko da 1968an Nobel saria jasotzera joan zenean jantzi japoniarrak eroan zituela soinean. Are deigarriagoa da kontuan hartzen bada Japonian gaur egun emakumeek soilik jantzi ohi dituztela kimono eta yukatak.\nKawabataren obra ezagunean Izu no odoriko izenekoa da (Izuko dantzariak), baina euskarara ekarritako Loti ederrakek ere oihartzun handia lortu du nazioartean. Hizkuntza askotara itzulia izan da, eta Uribarrik horietako batzuk aztertu zituen lanari ekin aurretik. Nabarmentzekoa da itzulpen ingelesak, frantsesak eta gaztelaniazkoak jarrera orientalizatzailea izan dutela, azalean geisha eta antzeko elementu tradizionalak azaltzen dira, nahiz eta istorioa aro garaikidean gertatzen den eta ez duen zerikusirik gisakoekin. Aitzitik, testuari dagokionean, hizkuntza horietako itzultzaileek bestela jardun dute, eta izugarri etxekotu dituzte itzulpenak testuko erreferentzia kultural gehienak ezabatuz. Bestalde, alemanezko bertsioaren kasuan, azala ez da hain estereotipatua eta testuan ere gehiago errespetatzen dira japoniar kulturako aztarnak. Euskararako itzultzaileak azken joera hori hobesten du.\nBaina nola iritsi zen Uribarri japoniera euskaratzera? Hasiera batean kultura horiekiko lilura zinemaren bitartez piztu zitzaion, eta ondoren, Alemanian doktorego-ikasketak egiten ari zela, hizkuntza lantzeari ekin zion, eta hainbat egonaldi egin zituen uharte nipoietan. Kawabataren nobelaz gain haikuak itzuli ditu (Senez-en plazaratuak) eta baita Haruki Murakami ezagunaren Gauaren sakonean (Erein, 2009) ere.\nItzulpen-prozesuak hainbat zailtasun izan zituen. Japonierak idazkera konplexua du, hiru alfabeto mota ditu: hiragana (silabikoa, ondorioz hitz homofono asko sortzen ditu), kanjia (hizki txinatarrak) eta katakana (atzerriko maileguak idazteko erabiltzen da). Kanji askok irakurketa posible bat baino gehiago dute, zer beste kanjirekin uztartzen diren. Kanjiak nola irakurtzen diren ez jakiteak asko moteltzen du irakurketa, eta, ondorioz, itzulpena. Bestalde, japoniera euskararen antzekoa da formalki, postposizionala eta aglutinatzailea baita, eta S-O-A hurrenkera baitu. Transliterazioa finkatuta eta bateratuta ez egoteak ere arazoak sor ditzake. Kultur erreferentziak gordetzeko orduan, Uribarrik glosario bat osatzeko hautua egin zuen testuan oin-oharrak txertatu beharrean. Hitz ezezagunak letra etzanaz agertzen dira, hartara, interesa duenak definizioa kontsulta dezake, eta axola ez zaionak ez du zertan irakurketa eten.\nAmaitu aurretik anekdota gisa kontatutako zerbait ekarri nahi nuke hona. Uribarrik hasieran hitz egin zigun orientalismoaz eta joera zapaltzaile hori oso agerikoa da ondorengo kasu honetan:\n(Irudiak: Ming doktorearen argaltzeko tearen ontzia eta 10 000 yeneko billetea)\nIkusten duzuenez gizon berbera agertzen da bi irudietan. Ming doktore delakoa egiazki Japoniako oso pertsonaia sonatua da, zehazki, Yukichi Fukuzawa, filosofoa eta Keio unibertsitate prestigiodunaren sortzailea. Herrialde bateko kulturan hain inportantea den norbaiten irudia modu kutre horretan baliatzeak argi erakusten du zer errespetu gutxirekin egiten zaion so, oro har, Ekialdeari.\nItzulgaia testu hutsa ez denean\nKomikizale porrokatua dugu Bego Montorio itzultzailea eta pasio horrek eraman du komikiak euskaratzeko abenturara. Hasieratik nabarmendu nahi izan zuen komikiak testua eta irudia batzen dituen arren ez dela bi elementueen batuketa soil bat, baizik eta bi elementu horiek uztartzean sortzen den obra berezi-berezia. Horrez gain, azpimarratu zuen komikia ez dela umeentzako produktua, pentsatu ohi denaren kontrara. Horren adibide aproposak dira Ralf König alemaniarraren lanak (euskaraz Kondoi-hiltzailea dugu) edo Art Spiegelman estatubatuarraren Maus sorta. Cannesko zinema-jaialdian urrezko maskorra irabazi berri duen La vie d’Adèle filma bera ere eleberri grafiko batean dago oinarritua, hain justu, Julie Marohren Le Bleu est une couleur chaude (2010).\nGisa horretako komikiak dira Montorioren arreta pizten dutenak, hor baitago sormena garatzeko aukera zabalena. Dena dela, mota horietako obrak ez dira euskarara gehien itzultzen direnak. Kontrara, komikien eta haurren arteko lotura berresten da, eta Asterix eta Obelix eta Tintin salbuespen gisa hartuta, euskaratu diren komiki gehienak didaktikoak/pedagogikoak dira, edo literatur obra handien egokitzapenak eta haur eta gazteei zuzenduta daude beren-beregi. Ez dute bat egiten hasieran planteatutako ikuspuntu horrekin, irudia eta testua uztartuz sortzen den produktu bereziaren magiarekin, alegia.\nHizlariaren esanetan, komikia aldirien aldiria da, polisistemen teoriaren mintzoan. Maite Lopetegik berriki gehitu ditu komikigintzaren datuak itzulpenen katalogora, eta horri esker hainbat zenbaki zehatz eman ahal izan dizkigu Montoriok. 1972tik gaur arte zenbatzen hasita 240 komiki ekarri dira gurera, eta 49 argitaletxek plazaratu dituzte. Atomizazioa ikaragarria da, beraz. Edukiei dagokionez, goian aipatutako joerak nabarmentzen dira, eta horrek erakusten digu Bidasoatik hegoalderako gure lurraldeetan ez dagoela komiki-tradizio handirik.\nSegidan komikien ezaugarri formalez jarduen zuen Montoriok. 3 testu mota daude, batetik bunbuiloak (pertsonaien elkarrizketa biltzen dutenak), bestetik testu osagarrietarako kaxak (musika, telebista…) eta azkenik kartutxoak (ainguratze funtzioetarako, alegia, eszenaren kokapen geografikoa eta tenporala zehazteko, eta off ahots bat islatzeko…). Horiek funtzio ohikoenak lirateke, baina noski, hiru elementu horiek helburu estetikoekin ere erabiltzen dira, eta egile bakoitzak bere estiloa duenez, aniztasun handia dago.\nTestuak itzultzean hainbat berezitasun hartu behar dira kontuan: hitz-joko asko baliatzen dira irriak sortarazteko, eta hizkera zuzena da nagusi, ia dena da elkarrizketa. Ahozkora hurbiltzeko transkripzioa franko baliatzen da, hala nola, azentuak eta hitz egiteko modu estereotipatuak (atzerritarrenak adb.). Horiek euskaratzeko orduan euskalkiak aukera bat izan daitezke, baina arretaz ibili behar da horrekin ere.\n(Irudia: Xabinaitor-en tira bat)\nLast but not least Xabi Paya itzultzaile eta bertsolariak bere bizipenak azaldu zizkigun, Pedro Calderón de la Barcaren Bizitza amets (Alberdania-Erein-Igela, 2013) antzezlan ezaguna euskaratzearen erronkari dagozkionak. Ez dira nolanahikoak izan, Payak erabaki baitzuen obra formari eutsiz itzultzea, alegia, neurtizkeran, horrek dakartzan zailtasun gehigarri guztiekin.\nAurkezpen dinamiko baten bitartez hainbat xehetasunen berri izan genuen. Batetik Pedro Calderón de la Barca idazleari buruz jardun zuen Payak. Familia dirudun bateko semea izanik, babestuta hazi eta bizi izan zen, humanitateak eta zuzenbideak ikasi zituen Salamancan eta hainbat lanbidetan ibili zen, hala nola soldadu, antzerkigile, olerkari eta fraide. Liskarzalea izan zen, eta fede kristauarekiko zalantzak krisi pertsonal sakona eragin zion. 1635ean estreinatu zen Bizitza Amets oholtzan, eta hurrengo urtean argitaratu. Ikuslego jakin batentzat zegoen idatzia, corralesetara joango zirenentzat, alegia, eta antzoki horietan jendeak amodio/ohore/botere trinitateari buruzko endreduak eskatzen zituen. Obraren estiloak ere arau zehatz batzuei jarraitzen die, hain zuzen ere, 1609an Lope de Vegak komediak egiteari buruzko gidaliburu bat kaleratu zuen, eta han esandakoei lotu zitzaien Calderón.\nBere itzulpenerako marko teoriko eta eredu aproposen bila hainbat autorerengana jo zuen Payak. Antzerkia ekartzeko orduan, bi irizpide nagusi erabili ohi dira, batetik esangarritasuna (translating for the page) eta bestetik antzezgarritasuna (translating for the stage). Kasu honetan, neurtizkera ere hartu behar da kontuan, autoreak 6 olerki-mota baitarabiltza, are, mota bakoitza eszena jakin batzuetarako baliatzen du, eta pertsonaia batzuek soilik neurri batean hitz egiten dute. Ezin ahaztu, halaber, errima, erreferentzialtasuna (hainbat pertsonak buruz dakizkite obra honetako pasarteak) eta kultur gertutasuna.\nAzkenean, Susan Basnett etxe honetan ezagunaren proposamenak ase zuen. Basnettek dio, hasteko, antzerkia beti itzuli behar dela (badaezpada) antzeztua izatera joango balitz bezala. Horrez gain, baliokidetasun dinamikoaren kontzeptua ere bultzatzen du, hau da, jatorrizkoa hartzen zuen irakurleak sentitzen zituenen antzekoak sortzen ahalegintzea itzulpenaren irakurlearengan. Ondorioz, ezinbestekoa iruditu zitzaion neurtizkerari eustea, antzeko efekturik sortu nahi bazuen.\nBeste hizkuntzei begira ere jarri zen euskaratzailea, eta ingelesek eta frantsesek egindakoari erreparatu zion. Ingelesera bi itzulpen egin dira, bata 1920an (Symons) eta bestea 2004an (MacCarthy), biek ala biek gorde dute bai errima bai erritmoa. Horren arrazoi posibletzat jo daiteke ingelesak errezitatzeko eta errimatzeko tradizio handia izatea. Bestela jokatu zuten frantses itzultzaileek. Hinardek 1841ean eta Dupuisek 1996an biek hitzez hitz, prosaz eta errimarik gabe eman zuten antzezlana. Tradizioa baduten arren transmisioa, oro har, idatziz egin izan dute, eta Payaren iritziz hori izan daiteke hartutako erabakiaren azalpen bat. Euskaraz ere aurrekariak badira: Juan Garziak itzulitako Hamlet eta Juan Martin Elexpuruk ekarritako Tartufo Zekena. Biek egin zuten formari eustearen aldeko apustua.\nHori guztia kontuan hartuta ekin zion Payak lanari, eta emaitza ez da makala izan. Hainbat lizentzia hartu zituen, testuari Traizioa egin ordez traiziotxoak soilik egitea egokiagoa zela pentsatzen baitu. Horrela, olerki txikiei bertsoak gehitu dizkie (toki gehiago izateko), sinalefak komenentziaren arabera baliatu ditu, ahozko hizkerako laburduretara jo du silabak irabazteko (y juntagailua mila aldiz agertzen da testuan, literalki, eta hainbat kasutan “ta” bilakatu da), eta aditz trinkoen aldeko apustua egin du.\nBesterik gabe, gozatu Maite Arresek eta Ramon Agirrek egindako errezitaldiarekin. Bihar arte!\nTags: Bego Montorio, EIZIE, Ibon Uribarri, Xabi Paya


Sermaise (Essonne) - Wikipedia, entziklopedia askea.\nPascal Javouret (en)\nLe Val-Saint-Germain, Boissy-le-Sec, Roinville, Saint-Chéron eta Villeconin\n818 (%50.8) 804 (%49.9)\nSermaise Frantziako udalerria da, Essonne departamenduan dagoena, Île-de-France eskualdean. 2013an 1.631 biztanle zituen.\n2007an Sermaise udalerrian erroldatutako biztanleak 1.631 ziren. Familiak 580 ziren, horien artean 102 pertsona bakarrekoak ziren (51 bakarrik bizi ziren gizonak eta 51 bakarrik bizi ziren emakumeak), 182 seme-alabarik gabeko familiak ziren, 249 seme-alabak dituzten bikoteak ziren eta 47 seme-alabak dituzten guraso-bakarreko familiak ziren.\n2007an 645 etxebizitza zeuden, 589 familiaren etxebizitza nagusia ziren, 34 bigarren erresidentzia ziren eta 22 hutsik zeuden. 614 etxeak ziren eta 29 apartamentuak ziren. 589 etxebizitza nagusietatik 527 bere jabearen bizilekua ziren, 50 alokairuan okupaturik zeuden eta 12 doan lagata zeuden; 6 etxek gela bat zuten, 28 etxek bi zituzten, 60 etxek hiru zituzten, 134 etxek lau zituzten eta 361 etxek bost zituzten. 499 etxek euren parking plaza propioa zuten azpian. 183 etxetan ibilgailu bat zegoen eta 375 etxetan bat baino gehiago zituzten.\n2007an lan egiteko adina zuten pertsonak 1.063 ziren, horien artean 786 aktiboak ziren eta 277 inaktiboak ziren. 786 pertsona aktiboetatik 738 lanean zeuden (389 gizon eta 349 emakume) eta 49 langabezian zeuden (15 gizon eta 34 emakume). 277 pertsona inaktiboetatik 101 erretiraturik zeuden, 109 ikasten zeuden eta 67 "bestelako inaktibo" gisa sailkaturik zeuden.\n2009an Sermaise udalerrian 600 unitate fiskal zeuden, 1.664 pertsonek osaturik. Pertsona bakoitzeko diru-sarrera fiskalaren mediana urteko 26.433 euro zen. \n2007an zeuden 47 komertzioetatik, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 11 eraikuntza enpresak ziren, 14 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 5 informazio eta komunikazio enpresak ziren, 10 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 13 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 4 igeltseroak, 2 margolariak, 3 iturginak, 1 eraikuntza enpresa, 1 ile apaindegia eta 1 jatetxe.\n2009an zeuden 3 establezimendu komertzialetatik, 1 drogeria zen eta 2 lore-dendak ziren.\n2000. urtean Sermaise udalerrian 10 nekazaritza-ustiategi zeuden, 994 hektarea erabiltzen.\nMultimedia: Sermaise (Essonne)\nBNF: 152802143 (data)


Negozioen Kudeaketako eta Lan Harreman eta Giza Baliabideetako Gradu Bikoitza - enpresa-bilbo - Ekonomia eta Enpresa Fakultatea-Elkano - UPV/EHU\nJakintza adarra: Gizarte eta Lege Zientziak\nTitulazio bikoitz honek gai egingo zaitu…\nIkasketa Plana/Ordutegia/Azterketa datak\nGradu Bikoitzaren Araudia\nNegozioen Kudeaketako eta Lan Harreman eta Giza Baliabideetako gradu bikoitzak arlo ekonomikoan eta enpresen gestioan profesionalki aritu nahi duten eta horretarako bokazioa duten ikasleak ditu helburuko jasotzaile, bai eta lanaren munduan, lan harremanen eta giza baliabideen arloan ere. Jakin badakigu enplegu falta eta dagoen lanaren kalitate eskasa direla gaur egun gure gizartearen kezka nagusia. Aldi berean, enpresa gehien-gehienak txiki eta ertainak dira, aholkularitza eta gestio egoki eta ona behar dituztenak. Horregatik, gradu bikoitz honek erantzuna ematen dio arlo juridiko eta ekonomikoan formatutako profesionalen beharrari, gizartearen eta pertsonen premiekiko konpromiso handia agertuko duten profesionalak. Bost ikasturte akademikotan zehar, gaitasun eta trebetasun ugari eskuratuko dituzu eta jaso beharreko diziplina anitzeko prestakuntza osoa jasoko duzu; hau dena enpresa eta lan munduaren ikuspegi zabal eta kualifikatua lortzearren, edozein enpresa zein antolakunde gestionatzeko gai izan zaitezen edo zeure enpresa proiektuari ekin diezaiozun, lan agertoki berriak ulertu, interpretatu eta bertan parte hartzeko gai zarelarik.\nBaldin eta gaitasun analitikoa baduzu; antolatzeko eta plangintzak egiteko gai bazara; interesgarri baderitzezu ekonomiari, enpresei eta lan munduko gaiei, edozein eratakoak direla ere; inguruko gizarte, ekonomia, kultura eta politikaren errealitatearekiko sentibera eta konprometitua bazara, zeuretzat duzu Negozioen Kudeaketako eta Lan Harreman eta Giza Baliabideetako gradu bikoitzean.\nGradu bikoitz hau Leioa eta Elkanoko Lan Harreman eta Gizarte Langintza Fakultatean irakasten da.\nNegozioen prozesu eta eragiketak ulertzeko, edozein eratakoa delarik ere; hauen guztien gestiorako tresnak aplikatzeko; merkatu globalizatuen testuinguruan, ekonomia eta enpresa errealitatearen markoa, elementuak eta harremanak ezagutzeko; bezeroak hartu, aholkuak eman eta beren ordezkari jarduteko, lan harremanen eremu ezberdinetan behar bezala negoziatuz; gizarte jarrera sentibera garatzeko, lan, gizarte eta enplegu arloan pertsonak eta kolektibo sozialek pairatzen duten bazterkeria, zapalkuntza eta gizarte zein kultur edo genero bazterketaren aurrean jarrera informatua izango duzularik.\nEdozein tamainatako enpresetan eta administrazio publikoan, zereginotan:\nAdministrazio publikoa: ekonomia eta finantza gestioa, diruzaintza, lan ikuskaritza, laneko segurtasun eta osasuna eta beste.\nOrdutegia 1. Maila\nOrdutegiak 2. Maila\n(Beste leiho bat zabalduko du)Araudia (pdf ,185,55 Kb)\n(Beste leiho bat zabalduko du)Lan Harreman eta Giza Baliabideetako Fakultateko Dekanoari Elkarrizketa (pdf ,70,16 Kb)


erabili.eus/ Euskarak batuko gaitu Azpeitiko Udal Euskaltegian\nHemen zaude: Sarrera » Euskara Patronatuaren plangintzak » Gurien » Euskarak batuko gaitu Azpeitiko Udal Euskaltegian\n2015-09-12 / 18:30 / Azpeitiko Udal Euskaltegia EUSKALTEGIA\nHogeita hamaika eskutik!\nAzpeitiko Udal Euskaltegiak 1984-85 ikasturtean bere ibilbidea hasi zuenetik 31 urte pasa dira, eta urte horiek guztiek ematen duten eskarmentua lagun, kalitatezko hezkuntza eskaintzea bermatzen dugu: ez alferrik, hogeita hamaika eskutik daramatzagu! Enbido eta hordago guztiei aurre egiteko baliabideak izango dituzue urrian hasiko den datorren ikasturtean, Udal Euskaltegian ikasleen behar eta nahiei erantzun ahal izateko hainbat mailatako ikastaldeak osatuko baititugu, oinarrizkoenetik goi-mailakoeneraino.\nMaila guztiak eskuragarri\nHorrela, euskara ikastearekin eta lantzearekin batera, lan munduan hain beharrezkoak diren HABEren tituluak eskuratzeko aukera izango duzu: B1 (1.maila), B2 (2. maila), C1 (3. maila, EGAren baliokidea) eta C2 (4. maila). Horretarako, bi aukera izango dituzu, maiatzeko eta urriko deialdietan. Aurten, gainera, A1 eta A2 oinarrizko mailetako ziurtagiriak lortu ahal izango dituzu, aipatutako ohiko tituluez gain.\nIaz bezala, aurten ere erraztasun guztiak emango dira, eta langabezian bazaude ez duzu matrikularik ordaindu beharrik izango; gainera, ez da ahaztu behar ikastaroa gainerako ikasleentzat ere doan izan daitekeela, ohiko beka eta laguntzak jasotzeko aukeraz gain, matrikularen dirua itzuliko baitzaizu %85eko asistentzia bermatzen baduzu.\nDiru-laguntzen gaineko informazio osatua HEMEN\nIzen-ematea: noiz arte, non eta nola Matrikula-epea irailaren 30era artekoa da. Informazio gehiago nahi izanez gero, deitu 943 811947 telefonora, idatzi euskaltegia@erabili.eus posta elektronikora edo hurbildu Udal Euskaltegira bertara, Perdillegi kalera, musika eskola dagoen eraikin bereko beheko solairura. Beraz, ez daukazu aitzakiarik euskara ikasten hasteko edota lan-esparrua zabalduko dizun titulu hori eskuratzen ahalegintzeko. Izan ere, euskarak batzen gaitu.


Ongi etorri, Mister Marshall – Transitoak\nOngi etorri, Mister Marshall\n2015-07-06 Lutxo Egia25. EGUNA\nEz dira egun asko Jabi Lauzirika ‘Apolo’rekin egon nintzela. Beste askoren artean, Zenbat Gara eta Kafe Antzokiaren sortzaileetakoa, Bilbo Hiria Irratiko eta Gabriel Aresti euskaltegiko lankidea, bertsozalea eta Euskara Jendea dokumentalen bultzatzailea. Bilboko Done Bikendi aldean dagoen diamante horren alde distiratsuenetako bat.\nPako Aristik egunkari honetan idatzitako artikulu bat genuen hizpide. Euskal kulturaren egiazko neurriaz ari zelarik, Korrikak sorrarazitako soufle-efektua nabari zuen Pakok. Nik, berriz, “euskararekiko maitasun infinituaren souflearen” irudia baliatu nuen neurea ekartzeko: Mister Marshall sindromea.\nLuis Garcia Berlangak Bienvenido, Mister Marshall filmatu zuen. 1950eko hamarkada da. Villar del Ríon (Soria) pozarren daude. Marshall Planaren aurkezpenaren aitzakiaz, amerikanoek bisitatu behar dituzte. Herritarrak berebiziko ongi etorria emateko prestatzen hasi dira. Egokiena delakoan, Andaluziako herri bilakatu dute beren herria (simulakroa). Baina amerikanoak herrian gelditu gabe igaro dira.\nKorrikan Mr Marshall sindromea ikusi diet zenbait korrikalariri. Hiztun-komunitatea pasatu ahala Villar del Ríoko lasterkariek “americanos, os recibimos con alegría” abesten dute. Itxura batean uhin zentripetoek xurgatu eta, geroago, zentrifugoek kanporatzen dituzten arren, herritar ameslariak espaloian geratzen dira zirkinik egin gabe.\nHiru aste hauetan erdaradun mordorekin egon naiz. Batzuek badakite euskaraz, espainolez bakarrik bestetzuek. Baina den-denak espainoldunak dira hautuz eta egitez. Haietako zenbaitek amerikanotzat hartu omen naute, txaloka eta kantuka, konprenitu gabe auto-segizioa ez dela inoiz gelditzen.\nInoiz ere ez. Berlangak ederki zekien, Apolok bezain. Malko bat eta beti arte.


Ikasle abertzaleek murrizketak salatzeko Amurrioko Lanbide bulegoa okupatu dute - - Aiaraldea.eus\nIkasle abertzaleek murrizketak salatzeko Amurrioko Lanbide bulegoa okupatu dute\nIzar Mendiguren Cosgaya 2012-09-21 15:03\nIkasle Abertzaleakek deituta ehundaka ikaslek egin dute greba eskualdean gaur. Eguerdian, Amurrion elkartu dira gazteak, eta hainbat ekimen egin dituzte. Besteak beste, Espainiar gobernuak ezarri nahi dituen murrizketak direla-eta, PPko egoitzaren aurrean miseriara kondenatzen dituztela salatu dute. Bestalde, 50lagunek Lanbideko bulegoa okupatu dute. Herriko plazan egindako kontzentrazioan irailaren 26ko greba orokorrean parte hartzeko deia luzatu dute.\nIkasle Abertzaleakek deituta ehundaka ikaslek egin dute eskualdean greba gaur. Eguerdian, Amurrion elkartu dira Aiaraldeko gazteak, eta hainbat ekimen egin dituzte. Besteak beste, Espainiar gobernuak ezarri nahi dituen murrizketak direla-eta, PPko egoitzaren aurrean miseriara kondenatzen dituztela salatu dute. Bestalde, 50lagunek Lanbideko bulegoa okupatu dute. Herriko plazan egindako kontzentrazioan irailaren 26ko greba orokorrean parte hartzeko deia luzatu dute.


Fiachras – Hiltzera goaz | Bonberenea\n2011-03-17 Bonberenea Ekintzak, CD\nFiachras - Hiltzera goaz - bonb-030/cd - 2011-03-17\nFiachras duela 4 urte sortu genuen Haritz Artola, Aitor Aldanondo eta Joseba Garcia de Andooaineko Punk musikarekin aspertuta, oso era librean (ez hippyan) egiten ditugu abestiak orain.\n2.diska dugu hau eta lehenengoa baino hobea dela esatea topiko huts bat denez, biak ezin hobeak direla diogu. Bonberenea estudioan grabatu genuen, giro ezin okerragoan eta Txapi atentatu bat egitekotan gabiltza bere ekoizpen diktadura dela medio. 10 abesti atera ditugu bi urtetan, ea urtebetean beste hamar egiten ditugun.\nAperri baxuan fitxatu dugu eta Judas Priestentzat Halford bueltatzea bezelakoa izan da. Kontzertuetan ikusiko gara.\nRuper Ordorika, Jon Mirande edo Mike Tyson bezalako jendea ikonotzat dituzuenentzako eginiko diska da hau. 80. hamarkadako punk-a ahaztea beharrezkoa dela iruditzen zaigu etengabe zingira berdinean bueltaka ez ibiltzeko.\nEz dugu atentzio handi eta berezirik espero, gehiengoaren subnormalitate sendaezinean sinisten dugulako. Gainditu dugu marra. Poliziak, apaizak, kristauak… kritikatzea George W. Bush kritikatzea bezain erraza da. Ez du ezertarako balio. Koerentziak ere ez. Jainkoak bedeinda dezala FIACHRAS.